Ҡаш төҙәтәбеҙ тип, күҙ сығарабыҙ түгелме?\n15 Февраль 2011, 14:03\nТормош – тере организм. Ул барлыҡҡа килә, үҫә, үҙгәрә, камиллаша йәки, киреһенсә, тарҡала. Шуға күрә лә тормоштағы бер нәмәне лә даими һәм мәңгелек тип әйтеп булмай. Тормоштоң һәр өлкәһендә лә динамика йәки көрсөк барлыҡҡа килә. Әле бөтә донъяны иңләп алған финанс көрсөгө лә тәбиғи ҡануниәттең бер сағылышы. Шул иҫәптән мәғариф системаһындағы көрсөк тә. Ошо «упҡын»дан сығыу өсөн реформалар, йәғни үҙгәртеп ҡороуҙар фарыз. Шуға ла «бөйөк реформаторҙар» ҡыйыу рәүештә тәүҙә юғары белем системаһын үҙгәртергә тотондо. Һәм бына, ниһайәт, сират урта белем биреү системаһына килеп етте. 9 февралдә Дәүләт Думаһы ултырышында сығыш яһаған РФ мәғариф һәм фән министры Андрей Фурсенко был турала ап-асыҡ белдереү яһаны. Уның фекеренсә, совет мәктәбе иҫкерҙе һәм әлеге көндә мәғарифты нигеҙенән үҙгәртеп ҡорорға кәрәк. Нимә тәҡдим итә һуң реформатор? Һәм ниңә уның тәҡдимдәре депутаттар араһында бәхәстәр тыуҙырҙы?\nҺүҙ иң тәүҙә мәктәптең юғары, йәғни 9, 10, 11-се кластарында, «профилле» белем алыуҙы закон тарафынан нығытыу кәрәклеге тураһында барҙы. Ул нимәнән ғибәрәт һуң? Баҡһаң, мәктәп программаһында физкультура, хәүефһеҙ тормош нигеҙҙәре (ОБЖ) һәм «Россия в мире» тигән дәрестәр бөтә уҡыусылар өсөн дә мотлаҡ булып ҡала, ә ҡалған предметтарҙы уҡыусылар үҙҙәре һайларға тейеш. ҡайһы бер фәндәр программала төп фән булараҡ ҡалһа, ҡалғандарын балалар профиль кимәлендә үҙләштерергә тейеш, ә ҡайһылары, ғөмүмән, программанан төшөп ҡаласаҡ. Уның ҡарауы, яңы мәғариф стандартының авторҙары тәҡдим итеүенсә, конференцияларға, экскурсияларға һәм хатта хәрби-эҙләнеү эштәренә айырым иғтибар бүленәсәк...\nРеформаға ҡаршы сығыусыларҙың фекеренсә, яңы уҡыу программаһын был рәүешле төҙөү мәктәптә өйрәнелә килгән фәндәр даирәһен бөтөнләй сикләйәсәк һәм быға тиклем стандарт буйынса өйрәнелгән предметтар һанын кәметәсәк.\nБелем биреү стандарты – мәғарифҡа дәүләт заказы күләмен билдәләүсе документ, тимәк, мәктәптәр тап уға ҡарап, һәм «аҡса уҡыусы артынан йөрөй» принцибы буйынса финансланасаҡ.\nМинистр үҙенең тәҡдимдәренә ҡаршы сығыусыларҙы тынысландырырға тырышты: йәнәһе, төп (һигеҙ йыллыҡ) мәктәптә уҡыусыларға төп, универсаль белем биреләсәк. Шунлыҡтан реформаны нәҡ ошо төп мәктәп системаһында башлау, һуңынан өлкән синыфтарға күсеү ҡарала. Реформа 2013 йылда башланһа, 2020 йылда тулыһынса тамамланасаҡ.\nШул уҡ ваҡытта министр аҙ комплектлы мәктәптәрҙе ябыу яғында. Уның фекеренсә, был учреждениелар балаларға тейешле белем бирә алмай.\n2013 йылда башланасаҡ реформаның «һәрмәүестәре» бөгөн үк Рәсәйҙең, шул иҫәптән Башҡортостандың аҙ комплектлы мәктәптәренә килеп етеүенә шаһитбыҙ: быға тиклем 5 – 7 генә бала уҡыған мәктәптәр ябылды, йәғни ҙур мәктәптәргә ҡушылды. Ә бындай ябылған мәктәптәр Рәсәй буйынса 90-сы йылдарҙа меңдән ашыу булһа, 2000 йылдан 19 меңдән ашып киткән! Күренеүенсә, иҡтисадҡа бәйле – 83-сө законға ярашлы, мәғарифты коммерциализациялау, шуға ярашлы, 2012 – 2013 уҡыу йылына мәғарифты финанслауҙағы сығымдарҙы кәметеү күҙ уңында тотола. Балаларын уҡытыу өсөн ата-әсә үҙ аҡсаһын түкһә, бюджетҡа еңеллек киләсәк бит!\nӘ аҡса таба алмағандар нишләр икән? Белем алыу мөмкинлегенең сикләнеүе һәм ҡасандыр советтар еңеп сыҡҡан ТИГЕҘҺЕҘЛЕК бына ҡайҙа һәм ҡасан килеп сығасаҡ! Шулай итеп, тарихтағы «спираль үҫеш» ҡабатлана түгелме?\nМәғариф реформаһына ҡаршы сығыусыларҙың элекке мәғариф стандартын ҡалдырыу яҡлы булыуы ла урынлы кеүек. Әйтәйек, 2000 йылдың урталарында башланған реформаның бер шауҡымы – берҙәм дәүләт имтихандарына күсеүҙең, вуз уҡытыусылары фекеренсә, кире яғы күберәк: вузға беренсе курсҡа уҡырға килгән студенттарҙың белем яғы бик һай!\nРәсәй – төплө һыналмаған эксперименттар иле. Йыш ҡына, ҡаш төҙәтәбеҙ тип, күҙ сығарабыҙ! Көнбайышҡа ҡарайбыҙ ҙа – һынауҙарға күсәбеҙ! Модернизация! Беҙҙең ерлеккә яраймы, ярамаймы – уныһы мөһим түгел. Тик ятмау мөһим! Күрегеҙ, илебеҙ бер урында тормай – үҫә һәм үҫешә!\nМәғарифты модернизациялаусылар фекеренсә, бөгөн балаларҙың белем кимәле түгел, ә компетенция кимәле мөһимерәк. Ә уға социализация, үҙ-үҙеңде презентациялау күнекмәләре, кешеләр менән эшләй белеү инә, ә рәсәйҙәр, модернизаторҙар иҫәпләүенсә, был юҫыҡта Көнбайыш халҡынан күпкә ҡалыша. Компетенция булһа, белемде һәр төрлө белешмәләрҙән дә үҙ аллы үҙләштереп була, имеш... Шулай итеп, башланғыс кластар уҡыусыһы, киләсәктә компетентлы ла, белемле лә кеше булайым тиһәң, бөгөндән һәр төрлө белешмәләр менән ҡораллана башла!\nЭйе, был донъяла бер нәмә лә даими һәм мәңгелек түгел. Шул иҫәптән мәғариф системаһы ла. Был өлкә лә реформалар талап итә. Һүҙҙе күренекле Рәсәй психологы Анатолий Некрасовтың («Жизнь без кризисов» китабы) фекерҙәре менән тамамлағы килә: «Рәсәй мәғариф системаһы уҡыусыларҙы белем менән «тыңҡыслай», һөҙөмтәлә балаларҙа эске дисгармония барлыҡҡа килә. Арыған аҡыл, асылып етмәгән йөрәк, етерлек үҫешмәгән тән – бөгөнгө уҡыусының асылы. Белемде немецтарса, йәғни баһаламалар (оценкалар) менән баһалау системаһына, сыбыртҡы һәм перәник принцибына таянған система һәр яҡлап үҫешкән шәхес тәрбиәләүгә булышлыҡ итә алмай. Был турала ата-әсәләргә лә, мәғариф өсөн дәүләт кимәлендә яуаплыларға ла уйланырға ваҡыт. Норвегияла башланғыс белем алыу 15 йәшкә тиклем дауам итә. Был осорҙа, белем биреүҙән бигерәк, балаларҙың физик, рухи, художество үҫешенә иғтибар нығыраҡ бирелә. Формалашып етмәгән бала организмына артыҡ көсөргәнеш ярамай. Бигерәк тә уның аңын, аҡылын һаҡлау зарур. Ә 15 йәштән һуң норвегтар урта белем ала. Уларҙа урта мәктәп ике йүнәлештә ҡоролған: бер йүнәлеште киләсәктә эшсе һөнәренә эйә булырға теләүселәр һайлаһа, икенсеһе юғары белемгә ынтылыусылар өсөн. Тик вузға инеү алдынан йәштәр мотлаҡ колледж тамамларға тейеш, ә уға ике йүнәлештәге уҡыусылар ҙа инә ала. Шунлыҡтан бөгөн Норвегия гармониялы йәмғиәттәрҙән һанала һәм халыҡтың йәшәү кимәле буйынса иң алда барған тәүге биш ил иҫәбендә».


Етди иғтибар үҙәгендә\n6 Сентябрь 2019, 14:08\nИнвестицион программаға ярашлы ҡоролмаларҙы модернизациялау сиктәрендә "Белорет ҡалаһының электр селтәрҙәре" муниципаль унитар предприятиеһы кѳсѳ менән Ишле ауылындағы ике комплектлы трансформатор подстанцияһы алыштырылды.\nУларҙың тулыһынса эшлектән сығыуы, ауыл халҡын электр уты менән тейешенсә тәьмин итмәүе, шулай уҡ ҡоролманы хеҙмәтләндереүселәрҙең ғүмеренә хәүеф менән янауы быға сәбәпсе булып торҙо. Инвестицион проект 650 мең һумдан ашыуға тѳштѳ.\nӘйткәндәй, ҡала электр селтәрҙәре Ишле ауыл хакимиәте биләмәһен уҙған йылдың ноябренән генә хеҙмәтләндерә. Эште үҙ ҡулдарына алған көндән алып был ауыл хакимиәтенә етди иғтибар бүлергә кәрәклеге аңлашыла һәм шунда уҡ проекттар әҙерләнә башлай. Ауыл халҡының үҙәгенә үткән хәлдең ыңғай яҡҡа тартылыуы ҡыуаныслы. Киләсәктә шулай уҡ электр уты биреү сымдарының иҫкергән бағаналарын алыштырыу ҙа күҙаллана. Был эш тейешле проект һәм финанслау булғандан һуң атҡарыласаҡ.\n- Трансформаторҙарҙы алыштырғандан һуң ауылда электр уты менән тәьмин итеүгә бәйле проблемалар бер аҙ кәмене. Ҡала электр селтәрҙәре беҙҙе хеҙмәтләндерә башлағас, хәҙер, берәй хәл була ҡалһа, махсус бригадаға шылтырата һалыу мөмкин селеге бар. Шулай уҡ ауылда бөтә өйҙәр ҙә тиерлек электр һанау приборҙарын тышҡа сығарҙы, был эш махсус талапҡа ярашлы атҡарылды. Электр селтәрҙәре хеҙмәткәрҙәренә хәҙер тикшереү йәки башҡа эштәр атҡарыу өсөн өйҙәргә инеп йөрөйһө юҡ, - тип фекерҙәре менән уртаҡлашты Ишле ауыл хакимиәте башлығы вазифаһын ваҡытлыса башҡарыусы Эльвира Рәүеф ҡыҙы Хәмәҙиева.


Башҡортостан халыҡ-ара ЮНЕСКО акцияһында ҡатнаша\n19 Июль 2010, 14:13\nБөгөн «Башҡортостан һәм хәҙерге донъя» халыҡ-ара проекты старт ала. 19 июлдән 28-енә тиклем ЮНЕСКО эштәре буйынса республика Комитеты делегацияһы Финляндияла, Швецияла, Норвегияла һәм Данияла буласаҡ.\nДелегация составында — республика мәктәптәре һәм юғары уҡыу йорттары етәкселәре һәм иң яҡшы уҡытыусылары, йәмәғәт ойошмалары вәкилдәре.\nАкцияның маҡсаты — халыҡ-ара хәрәкәт активистары менән танышыу, эш тәжрибәһе менән уртаҡлашыу, Бөтә донъя ЮНЕСКО мираҫы объекттарын өйрәнеү, Федор Шаляпин һәм Рудольф Нуриев исемдәре менән бәйле иҫтәлекле урындарға барыу.\nСкандинавия илдәрендә ватандаштар һәм ЮНЕСКО-ның төрлө программалары вәкилдәре, атап әйткәндә, Швецияның «Life-Link» экологик программаһы активистары менән осрашыуҙар планлаштырылған.\n«Башҡортостан һәм хәҙерге донъя» халыҡ-ара акцияһы ЮНЕСКО эштәре буйынса РФ Комиссияһы ярҙамында, Халыҡ-ара Диалог һәм донъя халыҡтарының мәҙәниәттәрен яҡынайтыу йылы, Бөтә Рәсәй Уҡытыусы йылы һәм Башҡортостан Рнспубликаһы йылы сиктәрендә тормошҡа ашырыла.


Исламда сәнғәткә ҡараш » журнал Башкортостан кызы | Башҡортостан ҡыҙы журналы\nИсламдың сәнғәткә, йәғни һүрәт төшөрөүгә, шиғриәткә, музыка ҡоралдарында уйнауға, йырлауға мөнәсәбәте нисегерәк икәнен күбебеҙ белеп, аңлап етмәйбеҙ. Ә Ҡөрьәндә нимә асыҡтан-асыҡ тыйылмаған, тимәк, уның менән шөғөлләнергә мөмкин, тип аңларға була. Беҙ, мосолмандар, Ҡөрьән һәм хәҙистәрҙә нимә әйтелгән, шуны тоторға, шуның буйынса йәшәргә тейеш.\nМатурлыҡҡа һөйөү кеше күңеленә тыумыштан һалынған, Аллаһ та бар нәмәлә гүзәллекте һөйә, ислам да сәнғәтте үҫтереү яғында. Әммә һәр нәмәлә лә саманан сығыу ярамай.\nҺүрәт төшөрөүгә килгәндә, ислам буйынса, кеше һәм хайуандарҙан башҡа, барыһын да төшөрөргә була, тик йәнле заттарҙы ғына һүрәтләү тыйыла. Сөнки ул үҙеңде Аллаһҡа тиңләү һымаҡ була, йән өрөү хоҡуғы – Унда ғына.\nМузыка сәнғәтенә килгәндә, «музыка» һүҙе мәжүсилек замандарында боронғо Грецияның Мауза – Муз исемле Аллаһына бәйле. Хәҙерге заманда музыка\nһәм уның кеше организмына тәьҫире, зарары хаҡында хөкөмдәр ҙә, дини, ғилми китаптар ҙа яҙылды. Музыка төрҙәргә бүленеп, уның зарарлыһы хәрәм иҫәпләнә. Исламиәт кешене Аллаһы Тәғәләнән алыҫлаштырған, рухты үлтереп, нәфсене ҡабартҡан музыкаль тауыштарҙы башҡарыу һәм тыңлауҙан тыя. Кешеләрҙе аҙғынлыҡ эшләүгә сәбәпсе булмаған, уларға зарар килтермәгән, рухтарын туҡландырған һәм йөрәктәрендә Аллаһҡа һөйөүен арттырыуға ярҙам иткән, Аллаһты хәтерҙәренә төшөрткән, Уға һәм пәйғәмбәребеҙгә ихтирам уятҡан музыканы тыңларға мөмкин.\nТәндең аҙыҡҡа ихтыяжы булған кеүек, рухтың да гүзәл моң ишетеүгә, тойоуға ихтыяжы бар. Йырҙарҙың – тыуған яҡ, тыуған ил, атай-әсәйҙәр тураһында, дини эстәлеклеләрен, талғын ғына моңлоһон тыңларға, йырларға ярай. Ундай моң кешене һағыштан, ҡайғынан һауыҡтыра. Ә дамбыр-дөмбөр көйлөһө шайтандан иҫәпләнә. Әҙәм балаһына зарар биргән, гонаһ һәм насарлыҡҡа йүнәлткән музыка, әлбиттә, тыйылған, сөнки ул йөрәкте ярһыта. Хәҙерге фәнни тикшеренеүҙәр һөҙөмтәһе лә шуны билдәләй, баҡтиһәң, рок тыңлағанда кешенең генетик сылбырына зыян итә. Кешегә ҡарғыш һүҙе әйтелһә лә, радиация ла шулай уҡ йоғонто яһай икән. Ә Ҡөрьән тыңлағанда генетик сылбыр һауыға.\nШиғриәткә килгәндә, ислам тарафынан әҙәпһеҙ шиғырҙар тыйылған («Шағирҙар», 26: 224–227). Ҡатын-ҡыҙҙарға тауышының матурлығын күрһәтеп, сит ирҙәр алдында йырлау ҙа, шиғыр һөйләү ҙә, һөйләшеү ҙә тыйылған, ә ғаилә байрамдарында мөмкин.\nХәҙерге заманда, башҡорт шиғырҙары, йырҙары араһында ислам күҙлегенән ҡаты тәнҡиткә тарттырырлыҡ һүҙҙәр осрай, улар, әлбиттә, динде белмәүҙән килә. Мәҫәлән: «Мин һине Аллам күреп яраттым», «Һин минең Алиһәм» кеүегерәк һүҙҙәр осрай. Ә Аллаһҡа тиңдәш килтереү – ул иң ҙур, ғәфү ителмәҫлек гонаһ. Шуның өсөн дә шиғыр яҙғанда ундай һүҙҙәрҙән һаҡ булыр кәрәк, сөнки беҙ теге донъяла һәр һүҙебеҙ өсөн яуап бирәсәкбеҙ.\nАллаһы Тәғәлә: «Ниәтенә күрә бәрәкәтен бирермен», – тигән. Шуға кеше нимә эшләһә лә, бар эше фәҡәт тик Аллаһы Тәғәлә ризалығы өсөн генә эшләнергә тейеш, шунда ғына сауабын алыр. Ул эштең халыҡҡа файҙалы булыуы мотлаҡ һәм кешеләрҙең күңелен таҙартыуы, дин, иман орлоғо һалыуы зарур.


Һылыуҡайҙар билдәләнде » Яйыҡ гәзите | Газета Яик\nЯйыҡ гәзите » Конкурстар » Һылыуҡайҙар билдәләнде\nШулай итеп, «Яйыҡ» һылыуы» исеме Мулдаҡай ауылынан Зарема Әминеваға бирелә. Ул киләһе йыл дауамында баҫмабыҙҙың календары аша гәзит уҡыусыларҙы мөләйем йылмайыуы ме-нән һөйөндөрәсәк. Ә Вилиә Фәррәхова - «Иң нәзәкәтле», Нурзилә Миңлеғолова - «Милләт йәме», Регина Моратшина - «Нурлы йөҙлө», Гөлфиә Ҡунаҡҡолова - «Башҡорт һылыуы», Гөлнур Солтанбаева «Һомғол буйлы» номинацияларында еңеүсе тип билдәләнәләр. Барлыҡ һылыуҡайҙарҙы ла еңеүҙәре менән ҡотлайбыҙ, иҫтәлекле бүләктәрҙе ре-дакциябыҙҙан килеп алыуығыҙ һорала.\nЗарема Әминева 1998 йылдың 30 августында Илсеғол ауылында донъяға килгән. Әлеге көндә М. Аҡмулла исемендәге БДПУ-ның башҡорт филологияһы факультетында белем ала.\nҠыҙ үҙен иленең ысын патриоты тип һанай. Республика яҙмышына, бигерәк тә халҡының киләсәгенә битараф түгел ул. Тап милләттең тарихын, ижадын өйрәнеп, уны киләсәк быуынға еткерер, заманса фекер йөрөткән һәм республикаға файҙалы шәхес булып үҫер өсөн башҡорт филология факультетына уҡырға ингән дә инде.\nЗарема гәзит уҡыусыларыбыҙға «Урал батыр» эпосын яттан һөйләүсе йәш сәсәндәр республика конкурсында гран-при алыусы булараҡ таныш. Уҡытыусыһы - Зөлфиә Әминева. Был ҡаҙанышы өсөн ул РФ президенты В. Путиндың грантына өлгәшкән.\nТормош девизы - «Тереклек итергә түгел, ә йәшәргә!» Ҡыҙыҡай үҙ камиллығы өҫтөндә даими эшләй, шәхес булып үҫеү буйынса лекциялар тыңлай, мәҡәләләр уҡый. Киләсәктә үҙен телевидение өлкәһендә һынап ҡарамаҡсы. Тағы ла, мәҡәләләр яҙырға, форумдарҙа ҡатнашырға теләй. Иң ҙур хыялы - матур ғаилә ҡороп, яратҡан эше менән шөғөлләнеп, яҡшы балалар тәрбиәләп, бәхетле йәшәргә.\nХөрмәтле гәзит уҡыусылар! Редакция коллективы инде традицияға әйләнгән «Яйыҡ һылыуы» конкурсын уҙғарыуҙы дауам итә. Конкурста 16-30 йәшлек ҡыҙҙар... Тотош уҡырға\nЙәш сәсәндәр һынатмай\nЙәмле Бөрйән районы ерендә «Урал батыр» эпосын яттан һөйләүсе йәш сәсәндәр конкурсы уҙҙы. Быйыл ул 17-се тапҡыр ойошторолдо. «Ағиҙел» лагерында... Тотош уҡырға\nУчалылар - ҡумыҙ байрамында\nҺуңғы йылдарҙа башҡорт халҡының милли музыка ҡоралы - ҡумыҙҙа уйнау ҙур популярлыҡ яулай. Был үҙ халҡыбыҙҙың милли традицияларын тергеҙеү программаһы... Тотош уҡырға\n«ЯЙЫҠ ҺЫЛЫУЫ» КОНКУРСЫ\nХөрмәтле гәзит уҡыусылар! Редакция коллективы инде традицияға әйләнгән «Яйыҡ һылыуы» конкурсын уҙғарыуҙы дауам итә. Конкурста 16-30 йәшлек... Тотош уҡырға


Рәсәй-Башҡортостан каналының “Цифралы десанты” сәйәхәтен дауам итә | ГТРК «Башкортостан» - Хәбәрҙәр | 114280\n12 сентября 2018 — 17:14 ГТРК «Башкортостан»\nСиратта – Баймаҡ. 14 сентябрҙә “Башҡортостан” дәүләт теллерадиокомпанияһы һәм РТРС хеҙмәткәрҙәре төбәктең иң ҙур райондарының береһенә барып, цифралы телевидениеның үҙенсәлектәре менән урындағы халыҡты таныштырасаҡ. Тиҫтәгә яҡын район, йөҙәрләгән бүләктәр, меңәрләгән шат йөҙҙәр һәм ҡәнәғәт халыҡ. Беҙҙең телеканалдың “цифралы десанты” республикала “цифраны тоҡандыра”. РТРС менән берлектә ойошторолған акция үҙенең маҡсатына ирешеп, Башҡортостан буйлап сәйәхәтен дауам итә. Дыуан, Миәкә, Стәрлетамаҡ һәм уларҙың күрше райондарында йәшәүселәр цифраның мөмкинлектәре менән танышып, сифатлы телевидение ҡарай башланы. Уның өҫтөнлөгөн үҙҙәрендә һынап ҡараған кешеләр, цифралы сигналдың күпкә яҡшыраҡ, уның һүрәте лә сағыу, тауышы ла сифатлыраҡ булыуын билдәләй.Акция сиктәрендә РТРС хеҙмәткәрҙәре үҙҙәре цифралы телевидениеның үҙенсәлектәре менән таныштыра, халыҡты ҡыҙыҡһындырған барлыҡ һорауҙарға ла яуап бирә. Ә инде райондың күп балалы ғаиләләренә цифралы приставка алып, антен һәм уларҙы урынлаштырыу – бүләккә.Бүләктәр байрамға килгән, “Рәсәй-Башҡортостан” каналы алып барыусылары үткәргән конкурстарҙа әүҙем ҡатнашҡан кешеләргә лә эләкте. Иҫтәлеккә сувенирҙар, приставкалар, ә төп приз – телевизор.Бүләктәр, файҙалы мәғлүмәттәр, аралашыуҙан тыш, “Цифраны тоҡандыр” акцияһы сиктәрендә моңло йырҙар тыңлап, дәртле бейеүҙәр ҡарап, сәхнә һәм эфир йондоҙҙарының сығыштарын ҡарау мөмкинлеге лә бар. 14 сентрябрҙә “Рәсәй-Башҡортостан” каналының “цифралы десант”ы республтканың иң ҙур райондарының береһе – Баймаҡта буласаҡ. Урындағы халыҡты һәм күрше райондарҙа йәшәүселәрҙе киске сәғәт етегә Салауат Юлаев исемендәге мәҙәниәт һәм ял паркына саҡырабыҙ. “Цифраны тоҡандыр” акцияһында ҡатнашҡандарҙың фекерен иҫәпкә алғанда, сарала һис шикһеҙ күңелле буласаҡ.Һеҙҙе уйындар, концерт программаһы, диджей Фәтихтән дискотека һәм төп приз – телевизор көтә. Шулай уҡ, “Хәйерле иртә, республика” һәм “Хәбәрҙәр” программаларында ҡатнашыу мөмкинлеге бар. Сөнки сара ваҡытында Өфөләге студия менән тура бәйләнеш булдырыла, акцияның барышы менән “Рәсәй-Башҡортостан” каналында таныша алаһығыҙ.


Самовлюбленный Извращенец, террорсыларҙың был предприятие ғәҙәттән тыш хәлде бөтөрөү - Франция онлайн юристар!\nСамовлюбленный Извращенец, террорсыларҙың был предприятие ғәҙәттән тыш хәлде бөтөрөү\nЫсынында улар бик предсказуемый\nТап ошо тасуирлау өсөн Браво исемлегеРәхмәт, тип әйтә cooptations тураһында »copinages» компанияһы был йүнәлештә gangrènent менән ағыулана. Мин нарцисс етешһеҙлек табыу өлкәһендә эксперттар булып тора. Минең исем фамилиямды етерлек. Тикшереү буйынса телефон, электрон почта.\nТиҙ, һөҙөмтәле һәм етди\nЕгерме йылдан һуң, компанияның эш тәжрибәһе булғас, мине күреү түгел, énergumènes тип, уны алмаштырыу һәм әҙер түгел кеүек, сөнки улар халыҡҡа 80. Бер ҙә ҡасып был manager PN Сен компанияһы яҡынса ғына аралашыусы PN tde йыйылмаһы. Ағыу ҡалһа, һеҙҙең менән ул профилирование был тест ярҙамында ҡотолоу мөмкин, сөнки уларға мөмкин, ҡыҙғанысҡа, урап, ялған яуап биргән. Мин минең үҙ ысулын булдырғандар, квалификациялы н PN 360° бөтә форма һәм уның сағылышы. Бик йыш ҡына миңә әйтә кеүек: билдәләп, үҙебеҙҙе яҡлау ул. Һеҙ артығын ла асыларға һәләтле, тип, мин бында тәҡдим итә. Шатлыҡ менән ярҙам етәкселәре, hr, рекрутер, предприятие һәм шәхси фирмалар. Убийца был юҡ, - тине етештереүсәнлеге, яҡшы кәйеф, сәләмәтлек һәм һеҙҙең команда мотивация. Яуап: ассертивность, йәғни үҙ хоҡуҡтарын яҡлай белергә, тине, calement түгел, агрессия, хатта, әгәр был еңел түгел. Һәр хәлдә, ул да вафат була һәм үҙен яҡлау мөмкинлеге биреү, сөнки извращенец самовлюбленный ҡурҡыныс. Сәләм, Рәхмәт, әйтә, бик яҡшы, анализ һәм синтез. градация артабан шәхсән мин, мин тик минең коллегаларым йыш ҡына күрә, үҙенсәлеклекте аҫтына эләгә ул, был мин күберәк зыян мәжбүр һәм, мин уйлайым, Яҡшы батырлыҡ, һәм, ҡыҙғанысҡа ҡаршы, кеше тәбиғәттең үҙгәртә алмай, был-уның проблемаһы. мин шул реакцияны н мәҡәләләр, тип һанайым мин, иҫәр. Бөтә ҙур предприятиелары, ТЕЛӘГЕ булдырыу, тип тибындағы шәхестәр. Ул үҙе көтөргә тура килер йөҙ булмауы смертный эмпатия хистәре, йән һәм тән әҙер бизнес мәнфәғәттәрен яҡлау, социаль гарантиялар ул.\nәгәр был урында ул, яҡындары, манипуляторҙар һәм ролле уйындар белгестәре, башҡа кешеләр түгел һәм ул иҫ киткес тура килә өсөн күберәк цент тора ресурстарҙы файҙаланып, бизнес өсөн, үҙеңде яҡшы тотоуҙы күрһәтәсәк һәм уның маркетингы фронтында бөтә күҙәнәктәр chiourme безжалостно phone ҡатнашты.\nКомпания яуаплы, сөнки уның психик сәләмәтлеге булмағанда уның вәкилдәрен һайлау, күрәһең. Һуңғы ваҡытта был факттар факт түгел актерҙар төшөрөлгән лә яуаплы тине, компанияһы « етештергән бер ниндәй ҙә әһәмиәте юҡ » тип йыйыуҙы дауам булыр был йүнәлештә. « Әгәр ҙә һеҙ юл ҡуймауға етди эш планы булған, был ҡурҡыныс өсөн ҡорота, көсәйә күренеш буласаҡ, күберәк һәм күберәк бөтә тәүәккәл, кәрәк-яраҡ, тупланған була. » Күренеше, улар геометрик прогрессияла артасаҡ, көрсөк кривой кәрәк, эш урындарын ҡыҫҡартыу, эштәр, несправедливость һәм башҡа һ. б, тип, йәмғиәттә кешеләр күберәк дусар. Артыҡ икән, тип нарциссический боҙоҡлоҡтарҙан һаҡлай, иҫән (психик иҫән). Әгәр « самовлюбленный извращенец » предприятиеһы ҡайтарып ҡалдыра башлай, был учреждение, унда шундай буш булып мөмкин түгел безнаказанно кешегә ҡағыла. Беҙгә тағы бик оҙаҡ, бөтә проблемаларҙы баһалай өсөн.


Урындағы етештереүселәр тауарҙарына «Башҡортостан продукты» билдәһе ҡуйыласаҡ // Иҡтисад | новости башинформ.рф\nУрындағы етештереүселәр тауарҙарына «Башҡортостан продукты» билдәһе ҡуйыласаҡ\n10:15, 20 февраля 2013 Иҡтисад\nТиҙҙән республика магазиндарында «Башҡортостан продукты» сауҙа маркаһы менән билдәләнгән продукция һатыла башлаясаҡ. Ихтыяри нигеҙҙә аҙыҡ-түлек продукттарына «Башҡортостан продукты» билдәһен ҡуйыуға рөхсәт ҡағыҙы биреү тәртибе һәм шарттары тураһында положение БР Хөкүмәте ҡарары менән раҫланған.\nБР Ауыл хужалығы министрлығының матбуғат хеҙмәтенән хәбәр итеүҙәренсә, бындай ҡарар Башҡортостан тауар етештереүселәре продукцияһының урындағы баҙарҙа киң файҙаланылыуы өсөн ҡабул ителгән. Иң мөһиме, «Башҡортостан продукты» сауҙа маркаһын төбәктәге барлыҡ тауар етештереүселәр ала аласаҡ.\nМахсус билдә ҡуйыуға рөхсәт ҡағыҙы алыу өсөн заявкалар БР Сауҙа һәм ҡулланыусылар хоҡуҡтарын яҡлау буйынса дәүләт комитеты менән ҡабул ителә башлған да инде. Тулыраҡ мәғлүмәт Дәүләт комитеты сайтында урынлаштырылған.


"Башҡортостан" киностудияһында яңы фильмды презентациялар алдынан ижади осрашыуҙар үткәреү традицияға ингән. Был юлы ла уны ойоштороусылар ҡағиҙәнән ситкә китмәне һәм журналистарҙы, ҡуйыусы режиссерҙарҙы һәм сценаристарҙы саҡырҙы. Һуңғылары араһында - Зөһрә Буракаева, Салауат Вахитов, Мәғәфүр Тимербулатов һәм матбуғат конференцияһының төп геройы - Булат Йосопов. Тамашасылар уны "Арҡайым сере", унда төп геройҙарҙың береһен Рәсәй актеры Сергей Селин уйнағайны, "Сөмбөлдөң етенсе йәйе" кеүек кинокартиналар аша белә. Эш шунда, октябрь айында БСТ каналында Булат Йосоповтың Мостай Кәрим әҫәре мотивтары буйынса төшөрөлгән "Оҙон-оҙаҡ бала саҡ" картинаһын күрһәтәсәктәр. Өфөләр был фильмды 2006 йылда уҡ күргәйне, ләкин режиссер үҙе ул саҡтағы премьераны эшләп еткерелмәгән тип иҫәпләй.\n- Картина билдәле бер ваҡытҡа тапшырылырға тейеш ине, шуға күрә дискыны алып, "Родина" кинотеатрында фильмды күрһәттек, - тип һөйләй Булат. - Ҡайһы бер күренештәр монтажланмағайны, картинала ниндәйҙер сит тауыштар күп булды. Ҡыҫҡаһы, ике йыл элек күрһәтелгәнен мин премьера тип иҫәпләмәйем. Ул сейле-бешле материал булды. Шуға күрә мин "Башҡортостан" киностудияһы етәкселегенә бергәләп проектты еренә еткереп эшләргә тәҡдим иттем. Хәҙер фильм тулыһынса әҙер, һәм тамашасылар уны ҡарауын теләр инем.\n- Беҙ быны йыйылыр өсөн ҙур сәбәп тип иҫәпләнек, - ти режиссер Зөһрә Бураҡаева. - Етмәһә, Булаттың нисә йыл инде үҙ киностудияһы булһа ла, картинаны тап "Башҡортостан" киностудияһында тамамлауы ла иғтибарға лайыҡ.\nБашта уҡ ҡуйыусы режиссер Булат Йосопов та, сценарист Мәғәфүр Тимербулатов та проекттың киң тамашасыға иҫәпләнмәүен аңлай. Шуға күрә уны DVD-дискыларҙа сығарырға һәм уҡыусыларға күрһәтеү өсөн тәҡдим итергә ҡарар итә.\nБашҡорт әҙәбиәте классигы повесы буйынса тулы метражлы фильм төшөрөү теләге Булат Йосоповта 1996 йылда уҡ барлыҡҡа килә. "Ике хат" новеллаһынан тәьҫирләнеп, Булат сценарий яҙа һәм уны Мостай Кәримгә күрһәтә. Яҙыусыға проект оҡшай, һәм Булат режиссер сценарийына тотона. Бына шул саҡта ҡыйынлыҡтар килеп тыуа ла. Повестың башҡа персонаждарын ситтә ҡалдырып, төп герой тураһында һөйләү килеп сыҡмай. Аҡрынлап Булат сценарийға башҡа новеллаларҙы ла индерә. Шулай итеп, режиссер сценарийы ике сериялы тулы метражлы фильм булып үҫешә. Ләкин бындай проект өсөн етерлек финанслау, яҡшы сифатлы яҡтыртыу һәм кино төшөрөү ҡорамалдары кәрәк була. Быларҙың барыһы ла етешмәгәс, күп күренештәрҙән баш тартырға, ә сценарийҙы бер серияға тиклем ҡыҫҡартырға тура килә.\nИжади төркөм оҙаҡ ваҡыт төшөрөү өсөн объекттар эҙләй. Мостай Кәримдең тыуған яғы - Шишмә районы - эшләү өсөн майҙансыҡ булып хеҙмәт итә алмай. Асфальт түшәлгән юлдар, телеантенналар, электр бағаналары тарихи фильм контексына бер нисек тә тап килмәй. Археологтар ярҙамға килә, улар Баймаҡ районындағы Байыш ауылы тураһында һөйләй. "Оҙон-оҙаҡ бала саҡ" фильмы ошо бәләкәй ауылда төшөрөлә лә инде.\nКартина өсөн актерҙарҙы бөтә республика буйлап йыялар. Өлкән Кендек ролен ул саҡтағы студент, ә бөгөн Башҡортостан Республикаһының Милли йәштәр театры артисы Илмир Иҙрисов уйнаны. Оло инәй ролен - Милли йәштәр театры артисы Вәкилә Ҡалмантаева, Әсхәт ролен Стәрлетамаҡтан уҡыусы Егор Сурганов башҡарҙы. Өлкән Хәмитйән - Туймазы татар дәүләт драма театры артисы Фәнзил Мөхәмәтдиновтың персонажы. Председатель ролен Сибай дәүләт башҡорт балалар театры директоры Вәкил Йосопов башҡарҙы. Людмила ролен БР Милли йәштәр театры артисы Рушана Бабич уйнаны. Күмәк күренештәрҙә Байыш ауылы халҡы ҡатнашты.\nФильмда лирик композициялар яңғырай, картинаға музыканы бөтә Рәсәйгә билдәле "Lumen" рок-төркөмө тауыш режиссеры композитор Влад Саватаев яҙған.\nФильмды БСТ каналында күрһәтеү Мостай Кәримдең тыуған көнөнә тура килтереләсәк, ул 20 октябрҙә билдәләнә.


Беҙҙең юлдар — Аллаға шөкөр\n25 Май 2020, 13:17\nГүзәл Ситдикова һәм Бәйтулла Фәтхуллиндың «Асыҡ студия»ла Башҡортостандағы юлдар тураһындағы тапшырыуҙарын тындағандан һуң, үҙебеҙҙең район юлдарының торошон иҫкә төшөрҙөм.\nЮлдарҙа «Беларусь» тракторҙары яҙлы-көҙлө мостка ултырып үтә алмай торғайны, машиналарын юлда ҡалдырып, ҡиммәтле йөгө булһа, шофер машинаһында ҡунып ҡала ине. Иҫәнғолдоң хәҙерге «Универмаг», «Аптека», «Сбербанк» алдарында оҙон ҡуныслы резинка итекһеҙ үтеп булмаған саҡтар ҙа булды. 1980 йылдарҙа асфальтты Сибайҙан ташып, 1981-1982 йылдарҙа асфальт заводын төҙөгәндән һуң ғына Иҫәнғол урамдарын асфальтлай башланылар.\nТапшырыу барышында юлдарының торошо бөгөнгө көндә лә насар (беҙҙең шул йылдарҙағы юлдар һымаҡ) булыуынан зарланып, күп кенә райондарҙан байтаҡ шылтыратыусылар булды. Бурандан, батҡаҡтан, хатта ауыл биләмәһе башлығы юлды тирәк йыҡтырып бикләп ҡуйыу сәбәпле, больницаға, аптекаға ла сыға алмауҙары, ошоға тиклем грейдерҙарҙың бер тапҡыр ҙа үтмәүе тураһында хәбәрҙәр бик күп булды.\nБөгөнгө көндә беҙҙең районда иһә юлдар — Аллаға шөкөр, тигән фекергә килдем. Беҙҙә төпкөл ауылдар араһында ла ҡом һибелмәгән юлдар юҡ. Юлдарҙың күп өлөшө асфальтланған йәки күтәртеп ҡом түшәлгән. Юлдарҙы, урамдарҙы асфальтлау әүҙем алып барыла, соҡорҙарҙы ла ямап торалар. Ҡышҡы бурандарҙан бикләнеп ултырған осраҡтарҙы, Иҫәнғолдағы «яңы урамдар»ҙан башҡа, ишетмәнем.\nКесе һүрәм буйындағы ауылдар араһы, урамдары һәр ваҡыт таҙартылды. Көн торошона бәйле юлдарҙа өҙөклөктәр булманы. Яҙ еткәс кенә лә грейдерҙар 4 тапҡыр үтте. Үрге Бикбирҙе халҡы үҙҙәренең техникалары менән төп юлға ла ҡом түшәгән ваҡыттары булды. Бөгөнгө көндә Үрге Бикбирҙе, Түбәнге Бикбирҙе ауылдары халҡы бергәләшеп, Үрге Бикбирҙе — Әсташ юлын (15-18 км) бесән алдынан, йыл да ҡом-таш түшәп ремонтлап торалар. Көслө ямғырҙан һуң да һәр ваҡыт йөрөрлөк була.\nЮл эшсәндәренә рәхмәтебеҙҙе әйтеп, изге эштәрендә уңышлыҡтар теләйек.\nТимерғәле ИСЛАМОВ. Бикбау ауылы.


“Күк иңләргә тауҙар өйрәтте…” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » “Күк иңләргә тауҙар өйрәтте…”\n“Күк иңләргә тауҙар өйрәтте…” 01.03.2017 // Әҙәбиәт\nГүзәл Ситдиҡованың тәүге шиғри шәлкеме “Совет Башҡортостаны” гәзитендә баҫылып сыҡҡас, әҙәбиәткә тос фекерле, ҡайнар хисле шағирә килә, тип ҡыуанды бик күптәр. Кәтибә Кинйәбулатова апай шәлкемдәге “Әсәйеңә, тиҙәр, оҡшағанһың” шиғырынан\n…Ҙурлар ерем булһа – әсәйемдән,\nХурлар ерем булһа – үҙемдән! –\nтигән юлдарҙы оҙаҡ йылдар яттан һөйләп: “Вәт бит Гүзәл ниндәй шағирә!” – тип һоҡланып йөрөнө.\nӘ минең хәтерҙә “Һигеҙенсе шинель” тигәне тороп ҡалған. Йәш шағирә әллә ни ҙур булмаған шиғырында тотош ил тарихын асып һалырлыҡ ике образ тапҡан: имән сөй һәм шинель. Ил һағына алмашлап барып ҡайтҡан алты улан шинелдәрен өйҙәрендәге имән сөйгә элеп ҡуя. Атайҙарына бындай бәхет эләкмәгән – ул яуҙа ятып ҡалған. Шиғыр яҡты юлдар менән тамамлана:\nӨй эсе шаулай-гөрләй.\nОлатай ҡаҡҡан ҡаҙаҡҡа\nЕйән дә шинель элгән.\nИжадына шул тиклем өмөттәр бағлатҡан Гүзәлебеҙҙең аҙаҡтан республика матбуғатында һирәгерәк күренеүенең сәбәптәре күп булған икән. Тетрәндергес бер бәйәне – район гәзитендә эшләп йөрөгәндә йәйләүҙән ҡайтып килгәндә, юл фажиғәһенә эләгеп, йәшәү менән үлем араһында ҡалып, был донъяға балалары саҡырып алып ҡалыуы хаҡында. Тик үҙенең әжәл тырнағында ҡалған саҡтарын һөйләргә яратмай Гүзәл. Ул – кешеләргә гел яҡтылыҡ өләшкән көслө шәхес.\nШулай тәүге шиғырҙары менән һоҡландырһа, Башҡортостандың суверенитет өсөн көрәш йылдарында республикала саф башҡорт телендә тәүге “Урал” район-ҡала гәзите ойоштороп, уның мөхәррире булып киткән әҙибә йәмәғәтселекте йәнә ҡыуандырҙы. Бөгөнгөләй хәтерләйем: гәзитте Башҡортостан Яҙыусылар союзы идараһы ла яҙҙырып ала һәм һәр һанын ҡәҙерләп һаҡлай ине. Депутат булараҡ, Башҡортостандың үҫешенә бәйле закондар ҡабул иткәндә, ялҡынлы сығыштары бик әһәмиәтле булды. Һәр ултырыш һайын тиерлек уҙғарылған митингтарҙа мин дә ҡатнашҡанлыҡтан, залдағы фекер көрәшенең ниндәй ҡатмарлы шарттарҙа үткәнен бик яҡшы беләм. Шаҡ ҡатып ултыра торғайным – иң көсөргәнешле ваҡыттарҙа Гүзәл микрофонға йүгереп барып, тулҡынлана-тулҡынлана, әммә ҡәтғи итеп сығыш яһай торғайны.\nБөгөн халыҡ араһында ихтирам яулаған баҫмалар “Аҡбуҙат”, “Өмет”тең яҙмышы ла Юғары Советта хәл ителде. Журналды ойоштороу йөкмәтелгәнлектән, мәҙәниәт һәм мәғариф мәсьәләләре буйынса комиссия ултырышында мин дә үҙ һүҙемде әйттем. “Веселые картинки” етмәгәнме ни һеҙгә?” – тине шунда берәү. Ситдиҡова шунда журналдың кәрәклеген бик төплө итеп нигеҙләне. “Татарса гәзитте “Йәшлек”тең дубляжы итергә” тигән тәҡдим дә булғайны. Гүзәл дә, мин дә, башҡа депутаттар ҙа гәзиттәр үҙаллы булырға тейеш тигән фекерҙе яҡланыҡ.\nГүзәл Рамаҙан ҡыҙының “Үҙемдең статусым өсөн түгел, республикам статусы хаҡына сәйәсәткә килдем” тигән һүҙҙәре бик тә хаҡ.\nСитдиҡованың сәйәси эшмәкәрлегенә ҡағылып китеүемдең сәбәбе шул: был фиҙакәрлек уның бөтөн ижадында сағыла. Мөхәррирлек, депутатлыҡ осоронда ул поэзияла ла, прозала ла, балалар әҙәбиәтендә лә, публицистикала ла яңынан балҡып китте.\nТыштан ҡырыҫыраҡ күренгән Гүзәлебеҙ – нескә хисле тәбиғәт балаһы. Бер мәл Ситдиҡовтар ғаиләһе йәшерәк быуын яҙыусыларына бирелгән “Аҡманай” баҡсаһынан өй һатып алды. Тиҙ арала хужабикә уны гөлдәр иленә әүерелдерҙе. Уның туҡтап берәй сәскәне оҙаҡлап ҡарап торғанын күрә инем. Баҡса аръяғындағы урмандан әллә ниндәй шифалы, матур үләндәр ҙә күсереп ултыртып бөттө – улары ла гөрләп үҫеп китте. Ейәнсәрҙәре Ғәзизә менән Һәҙиә лә өләсәйҙәренә эйәреп йә сүп утай, йә һыу һибә. Бер көн шулай ер ҡаҙып йөрөгәнендә: “Баҡсаңда усың аша үтмәгән бер бөртөк тупрағы ла ҡалмағандыр инде”, – тинем. Емеш-еләк бешһә, ейәндәрен эйәртеп, урманға кәрзинен тотоп сығып киткән дә, баҡса янындағы шишмәнән көйәнтәләп һыу ташыған да – ул, Гүзәлебеҙ.\nШағирәнең тәбиғәт йәнле булыуы уның сәсмә әҫәрҙәрендә лә, поэзияһында ла, сәфәрҙәренән төшөрөп алып ҡайтҡан фотоларында ла ярылып ята.\nБерәүҙәрҙе яҙҙар күккә сөйә,\nБаш эйҙертә мине тупраҡҡа,\nТарап-тарап ергә орлоҡ һалам,\nӨмөт-мая бағлап көҙ яҡҡа.\nҠырауҙарҙан ҡурсый йән йылыһы,\nЙөрәк ҡаным менән һуғарам,\nЕргенәйем түлһеҙ ҡалмаһын тип,\nЭш аттарын һирәк туғарам.\nСәскәләрем бөгөн тажын асҡан,\nҺөйөнөшөп бағып күктәргә.\nҺәр береһе емшән үҙәгенә\nЙөрәгемде һалып күтәргән.\nБаҡса тураһында ғына түгел был шиғыр, тормош тупрағына ташлаған орлоҡтары хаҡында…\nБалалар өсөн яҙған әҫәрҙәренең бер нисәһен хатта фольклор йыйынтығына ла индереп ебәрҙеләр бер саҡ. Тимәк, ысынлап та халыҡсан, ысынлап яраталар уларҙы. Юғары кимәлдә ижад итеүенә Силәбе дәүләт мәҙәниәт институтын тамамлап, балалар әҙәбиәте белгесе, библиограф булып сығыуы ла ярҙам итәлер. Эше күп булғанда ла “Аҡбуҙат” журналы үтенесе буйынса шиғыр йә хикәйәһен йүгертеп килтереп еткерер ине. Күп йылдар “Аҡбуҙат”тың мөхәрририәте ағзаһы булып торҙо, төплө кәңәштәре журналды яҡшыртыуға булышлыҡ итте. Яҙыусылар союзы идараһы һәм балалар әҙәбиәте секцияһы ағзаһы булараҡ, Гүзәл бөгөн йәш быуын өсөн яҙыусыларҙы үҫтереүҙә, уларҙың ҡулъяҙмаларын тикшереүҙә ихлас ҡатнаша.\nҮҙ шиғырҙарында телебеҙҙе бик яҡшы белмәгән сабыйҙарыбыҙҙың хатта өндәргә ҡағылышлы проблемаларын да иҫтә тоторға тырышып яҙа ул, шуның өсөн дә балалар баҡсаларында эшләгәндәр, башланғыс синыф уҡытыусылары уның әҫәрҙәрен эштә теләп файҙалана. Бала өндәрҙе дөрөҫ әйтмәүенән ҡурҡа, тартына, ти был хаҡта шағирә. Шиғырҙарына башҡорт теленә хас өндәрҙе яйлап индерергә тырыша, махсус сараларҙа һәр уҡыусының әҙерлегенә ярашлы сығыш яһарға мөмкинлеге булырға тейешлеген күҙҙә тота. Мәҫәлән,\n– Аша, аша,\nЙәсе, – тием,\n– Әсе, – тиеп.\nБыл шиғырҙа, күреүегеҙсә, башҡорт телен бығаса белмәгән бала өсөн “ә” һәм “һ” өндәре генә ят. “Ә” өнөнә нығыраҡ күнегеү өсөн тағы бер шиғыр:\nБер, бер, бер-бер-бер,\nЙәнә береһе килер.\nБәрәстәр булыр ...ике.\nМатематика дәресендә лә ҡулланырға була уны.\nҒөмүмән, уның һәр китабын балалар менән эштә файҙаланып була, бигерәк тә мәҡәлдәр һәм әйтемдәр буйынса халҡыбыҙҙың милли педагогикаһы алымдарын асып һалған, ҙур тәрбиәүи әһәмиәткә эйә “Күсле ил, көслө ил” тигән китабын миҫалға килтерер инем.\nФайҙалы яңылыҡты тиҙ генә эләктереп алып, эсендә ҡайнап китә белә Гүзәл. Әле бына Интернет донъяһында үҙенең бер нисә блогы бар. “Балалар өсөн башҡортса әҫәрҙәр”, “Башҡорт ҡатын-ҡыҙы”, “Балалар донъяһы (кескәй башҡорт)” – киң билдәлеләрҙән. Унда ингәндәрҙең, әҙибә, йәмәғәт эшмәкәре менән туранан-тура аралашырға теләгәндәрҙең һаны көндән-көн арта бара. Матбуғатта компьютерҙы “башҡортса һөйләштереү” мәсьәләһен дә күтәреп сыға, шунда уҡ төшөнсәләр һүҙлеген дә әҙерләй, Википедия виртуаль энциклопедияһында милләтебеҙҙең һүҙ байлығын, рухи ҡомартҡыларын да донъяға танытып ултыра. Һис шикһеҙ, уның утыҙ йыллап балалар өсөн ижад иткән әҫәрҙәре, йәш быуын өсөн һалған хеҙмәте Һәҙиә Дәүләтшина исемендәге премияға лайыҡ.\nАвтор: Факиһа ТУҒЫҘБАЕВА


Башҡортостан халҡын Владимир Путин ҡотланы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Яңылыҡтар » Башҡортостан халҡын Владимир Путин ҡотланы\nРәсәй Президенты Владимир Путин Башҡортостан халҡын республиканың 100 йыллығы уңайынан тәбрикләне. Ҡотлауҙа былай тиелә:\n“Ҡәҙерле дуҫтар! Һеҙҙе әһәмиәтле юбилей – Башҡортостан Республикаһы булдырылыуҙың 100 йыллығы менән ҡотлайым.\nБыл ваҡиға беҙҙең илебеҙҙә милли дәүләт төҙөү тарихында мөһим этап була, Башҡортостандың яҙмышында әһәмиәтле роль уйнай: иҡтисади үҫешенә, төбәктә йәшәгән халыҡтарҙың йолаларын, бай рухи-мәҙәни ҡиммәттәрен һаҡлауға булышлыҡ ҡыла.\nБөгөн республика – лидер төбәктәрҙең береһе. Халыҡтың ижади хеҙмәте, идара итеүҙәге уйланылған ҡарарҙар нигеҙендә Башҡортостан инновация ҡеүәтен ышаныслы үҫтерә. Унда етди инвестициялар йәлеп итеү өсөн шарттар булдырыла, сәнәғәт, ауыл хужалығы, энергетика, социаль һәм транспорт инфраструктураһы тармаҡтарында заман талаптарына ярашлы проекттар тормошҡа ашырыла. Бындай барлыҡ башланғыстар кешеләр мәнфәғәтенә, уларҙың тормош сифатын күтәреүгә хеҙмәт итә.\nТыуған ергә һөйөү, уның үҫешенә өлөш индереүгә ихлас ынтылыш, бер-береңә ҡарата хөрмәт, берҙәмлек һеҙгә киләсәктә лә ил, республика мәнфәғәтендә ҡуйылған маҡсаттарҙы тормошҡа ашырырға ярҙам итер, тип ышанам. Һеҙгә бәхет, һаулыҡ, яңы ҡаҙаныштар теләйем!”


Өфөлә Башҡортостан энергетика һатыу компанияһы офистарында сираттар ҙурая\nХалыҡ һуңғы ике айҙа электр энергияһы өсөн түләү квитанцияларында күрһәтелгән тарифтарҙың юғары булыуына зарлана. Сиратта тороусылар араһында хатта үлемесле осраҡ та булған.\nРуставель Сафаров утҡа түләү өсөн квитанция алғас, ундағы һандарҙы күреп иҫе-аҡылы китә. Һорау менән энергетика һатыу компанияһы офисына килә. Ләкин бында уның һымаҡ сәйер квитанциялар алыусылар бик күп. Ир сәғәттән ашыу сиратта тора.\nСираттағыларҙың күбеһе - оло йәштәгеләр. Пенсионерҙар өсөн һәр тин ҡәҙерле, шуға ла хаҡтарҙың артыуы бигерәк тә уларҙы борсоуға һала. Ҡайһы берәүҙәр сиратта бер нисә көн рәттән тора.\nЯңылыш иҫәптәр төҙәтелһә лә, икенсе айҙа ла нишләптер хаҡтар тағы ла күпкә арттырылып яҙылған була.\nОло йәштәгеләрҙең бындай сираттарҙа тороп, коммуналь хаҡтарҙы тикшереп, яңылышлыҡтарҙы төҙәтеп йөрөүе бер ҙә еңел түгел. Ә электр уты өсөн килгән квитанциялар улар өсөн лабиринт һымаҡ. Әллә нисә өлөштән торған был ҡағыҙҙарҙа күрһәтелгән һандарҙың башы ла, аҙағы ла юҡ.\nРеспубликаның торлаҡ-коммуналь хужалыҡ идаралыҡтарының Башҡортостан энергетика һатыу компанияһына бер нисә миллион һум бурысы бар. Шуға ла компания тура иҫәпләшеү системаһына күсергә мәжбүр. Тимәк, халыҡ хәҙер энергетика өсөн хаҡты коммуналь хеҙмәткә түгел, ә тура компанияға түләй.\nТура иҫәпләшеүгә компания яңыраҡ ҡына күсә. Республиканың Сибай, Туймазы, Октябрьский ҡалаларында тура иҫәпләшеү яҙ айҙарында уҡ башлана. Ләкин энергетика өсөн хаҡтар ай һайын нишләптер теүәл түгел, ә арттырып бирелә.\nСветлана Бестужева, Башҡортостандың энергетика һатыу компанияһы директоры урынбаҫары: «Әле компанияла йөкләмә ҙур. Шуға ла етешһеҙлектәр бар. Иҫәпләү ҡоролмалары күрһәткестәре буйынса мәғлүмәт алғанда ла дөрөҫ яҙмауҙары мөмкин. Был етешһеҙлектәрҙе тиҙ арала төҙәтергә тырышасаҡбыҙ».\nШулай ҙа халыҡты торлаҡ-коммуналь хеҙмәттәр өсөн хаҡтар артыуы борсоуға һала. Ай һайын килгән квитанцияларҙағы хаҡтар күптәрҙе шаҡ ҡатыра. Республика Президенты Рөстәм Хәмитов Дәүләт Йыйылышы - Ҡоролтайға быйылғы Мөрәжәғәтнамәһендә тарифтарҙы минималләштереүҙе талап итте.\nАдреслы социаль түләүҙәр киләһе йылда ла дауам итәсәк. Был торлаҡ-коммуналь хеҙмәт өсөн түләнгән аҡсаның ниндәйҙер өлөшөн кире ҡайтарырға ярҙам итә.


Эҙем яҡшы булһын тип... » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Эҙем яҡшы булһын тип...\n13.03.2017 Эҙем яҡшы булһын тип...\nИртән тороу менән яңы көнгә ҡыуанам. Тышҡа сығып, тәбиғәт матурлығына һоҡланып тора биргәс, үҙ-үҙемә: “Беҙ ни өсөн йәшәйбеҙ? Йәшәү мәғәнәһе ниҙә?” – тип һорау бирәм.\nОҙаҡ уйланғандан һуң: “Кеше үҙ маҡсаттарына ирешер, хыялдарын тормошҡа ашырыр, ғөмүмән, бәхетле булыр өсөн йәшәй!” – тигән һығымтаға киләм.\nҺәр тере йән эйәһе йөрәк йылыһына, ҡыуаныстарға, наҙға, яратыуға мохтаж. Ошо талаптарын ҡәнәғәтләндереү өсөн дә кеше йәшәй. Алдыбыҙға ҡуйған маҡсаттарға ирешеү – беҙҙең йәшәү мәғәнәбеҙ.\nКешеләрҙең күп һәм төрлө маҡсаты була. Бала саҡтан алып олоғайғансы кеше үҙенә йүнәлеш ҡуйып йәшәй һәм уларға ирешеүҙе йәшәү мәғәнәһе итә. Кемдер бала сағында ниндәйҙер һөнәргә өйрәнергә, кемгәлер оҡшарға теләһә, ҙурая килә уның ниәттәре үҙгәрә. Уҡып бөтөп, эш табырға, ғаилә ҡорорға, балалар үҫтерергә, киләсәгенә бәхетле ҡартлыҡ теләй башлай. Берәүҙәргә юғары уҡыу йортона инергә кәрәк, икенселәр күңеленә ятҡан эш таба алмай яфалана, өсөнсөләр бәхетле ғаилә ҡорорға хыяллана, бәғзеләрен матди байлыҡ ҡына ҡыҙыҡтыра. Ошоларҙың барыһы ла – кешенең йәшәү мәғәнәһе.\nМинең дә хыялдарым, маҡсаттарым бик күп. Әлегә иң мөһиме – тел белгесе булып китеү. Киләсәктә үҙемде яҡшы тәржемәсе итеп күрәм. Башҡорт телен төптән өйрәнгем килә. Сөнки хәҙер туған телен онотоп, рус телен яҡын иткән башҡорттар күбәйҙе. Тел юғалһа, халыҡ та юҡҡа сыға. Үҙ милләтемдең юҡҡа сығыуын теләмәйем. Шунлыҡтан телем тарихын өйрәнеүҙе, йәштәрҙе үҙ иленең патриоттары булырға әйҙәүҙе төп талаптарҙың береһе итеп ҡуям. Бының өсөн миңә сит телде юғары кимәлдә үҙләштерергә кәрәк. Шуға ла мәктәптә тырышып уҡыуҙы, бөтә фәндәрҙән дә яҡшы билдәләргә өлгәшеүҙе, инглиз телен яҡшы итеп үҙләштереүҙе маҡсат итеп ҡуйғанмын.\nӘле мин 10-сы класта белем алам. Туған мәктәбемдән, яратҡан класташтарымдан, хөрмәт иткән уҡытыусыларымдан айырылырға күп тә ваҡыт ҡалманы…\nБыл донъяла һәр кемдән эҙ ҡала. Ул яҡшымы, насармы, һәр кемдең үҙенән генә тора. Минән дә яҡындарым ғорурланырлыҡ эҙ ҡалыуын теләйем.\nӨмөтбай мәктәбенең 10-сы класс уҡыусыһы.\n21.03.2019 - Яңылыҡтар таҫмаһы Башҡортостандың яңы прокуроры- күрше Татарстандан\n21.03.2019 - Яңылыҡтар таҫмаһы Фейктарға көн бөттө!\n21.03.2019 - Яңылыҡтар таҫмаһы Рәсәй Хөкүмәте ОСАГО буйынса түләүҙәрҙе дүрт тапҡыр арттырырға тәҡдим иткән.\n21.03.2019 - Яңылыҡтар таҫмаһы Элвин Грейға тәҡдим яһағандар\n21.03.2019 - Яңылыҡтар таҫмаһы Сибай балалары – Ҡырымда\n21.03.2019 - Яңылыҡтар таҫмаһы Ҡазан ҡалаһында урам Мостай Кәрим исемен йөрөтәсәк\n21.03.2019 - Яңылыҡтар таҫмаһы Контроль - иҫәп палатаһында яңы етәксе!\n21.03.2019 - Яңылыҡтар таҫмаһы Киттек Астанаға... әй, юҡ, Нурсолтанға!\n21.03.2019 - Яңылыҡтар таҫмаһы "Салауат Юлаев" - "Автомобилист" уйыны иҫәбен фаразлайбыҙ һәм "Йәшлек" гәзитенән 1000 һум аҡса отабыҙ!\n21.03.2019 - Яңылыҡтар таҫмаһы Кисәге уйынға "Йәшлек" тотализаторы йомғаҡтары\n21.03.2019 - Яңылыҡтар таҫмаһы «Росток» открывает новый сезон!\n21.03.2019 - Яңылыҡтар таҫмаһы Халыҡ шағирының тағы бер китабы донъя күрҙе


Башҡортостан менән Татарстандың рәсми һәм эшлекле даирәләре вәкилдәре осрашыуы - Правительство Республики Башкортостан\nРадий Хәбиров сәнәғәт, ауыл хужалығы, фән һәм гуманитар тармаҡта ике төбәк араһында хеҙмәттәшлекте нығытыр өҫтөнлөклө йүнәлештәрҙе билдәләне.\n–Беҙҙең республикалар бизнес-кооперацияны нығыта, эшлекле хеҙмәттәшлекте әүҙемләштереү өсөн мөмкинлектәрҙе өйрәнә, –тине Радий Хәбиров. – Башҡортостандың күп кенә предприятиелары Татарстан компаниялары менән хеҙмәттәшлек итә. Беҙ төбәктәр араһындағы тауар әйләнешен арттырыу яҡлы. Шуның өсөн дә Татарстанда беҙҙең республиканың рәсми вәкиллеген асасаҡбыҙ.\nРөстәм Миңлеханов Татарстан менән хеҙмәттәшлекте нығытыуға иғтибар бүлгәне һәм Башҡортостанда Татарстан Республикаһы көндәре ойошторорға ярҙам иткәне өсөн Радий Хәбировҡа рәхмәт белдерҙе.\n– Беҙҙең туғандаш халыҡтарҙы уртаҡ тарих, мәҙәниәт, милли йолалар, берҙәм дин, аңлайышлы тел, уртаҡ иҡтисади ҡыҙыҡһыныуҙар берләштерә. Ике милләт араһында һәр ваҡыт дуҫлыҡ мөнәсәбәттәре булған һәм буласаҡ, – тине Рөстәм Миңлеханов.\nОсрашыу аҙағында ике төбәк етәксеһе Башҡортостан Республикаһы менән Татарстан Республикаһы Хөкүмәте араһындағы хеҙмәттәшлек тураһындағы килешеүгә ҡул ҡуйҙы. Документ биш йылға иҫәпләнгән һәм сауҙа-иҡтисади, фәнни-техник, социаль һәм мәҙәни бәйләнештәрҙе күҙ уңында тота.\nРадий Хәбиров Башҡортостан менән Татарстан араһындағы хеҙмәттәшлекте нығытыуға индергән өлөшө өсөн Рөстәм Миңлехановҡа Салауат Юлаев ордены тапшырҙы.


Телефон менән фото менән танышты - Ч ВИДЕО - онлайн Мөхәббәт!\nҺәм хәҙер һеҙ яңы пароль пароль менән үҙгәртергә булаҺеҙҙән алған хат-электрон почта адресын раҫлау буйынса brief була.\nЗинһар, теркәү ваҡыты тиклем раҫланған, унда һылтанмалар булмаһа баҫа.\nСамоконтроль аввизит тураһында һәм шул хаҡта һөйләй Оливер, кем менән мөрәжәғәт насар хайуандар тураһында Трампф, төйәкләнеүсе, Меркель-сукцессор, отставка тураһында Маассен. Веб-сайт ҡуллана cookies файлдары, тәҡдимдәр өсөн яҡшы һеҙҙең бирә. Тулыраҡ мәғлүмәт алыу һәм ҡулланыу өсөн мөмкинлек сикләү cookie-файлдар ҡара иллюстрированный бүлеге, бигерәк тә китап магазинында һатыусы булыу өсөн, ташламанан файҙаланырға хоҡуғы буйынса тәҡдимдәр индерергә cookie-файлдар.\nМинең ризалығымды теләһә ҡайһы мәлдә кире ҡайтарырға мөмкин.\nХосуси һәм мәғлүмәт эшкәртеү мөмкинлеген сикләү тураһында тулыраҡ мәғлүмәт алыу өсөн, шулай уҡ хоҡуҡтары тураһында минең, рәхим менән танышырға сәйәсәте хосусил.\nҒәфү итегеҙ, был хатты ла билдәле.\nЗинһар өсөн, электрон почта адресын индерергә, унда һеҙ беҙҙең теркәлгән. Яҡын арала һеҙҙең менән электрон хатты алыуын раҫланы.\nЗинһар, был раҫлағандан һуң нисә сәғәт дауамында теркәлгән, унда һылтанмалар баҫа.\nБөтә, тип, һеҙ, Ап-тел тураһында белә-тиҙ рәсәй сайтында\nТиҙҙән, тиҙ аралаша\nРәхим итегеҙ минең исем каналы аңлайышлы булыр, тип мин йыш ҡына хаҡында һөйләне, шулай тип кушымталар өсөн синг, тураһында һөйләне, нисек тамамланырын белә һәм былар барыһы ла бер-береһе булараҡ\nБөгөн тикшереү темаһы булып рус һәм өҫтәмә таныштырҙы.\n- Мөхәббәт асыу ваҡытында чата, 24 сәғәттә ҡарарға була.\nҺынау осоро булды\nЙәғни, тура эфирҙан йәки артабанғы мөнәсәбәттәрен, йә унда-шул уҡ селтәрҙәре, именлек һәм гарантиялы, һеҙ эшләйһе ҙә анонимность бәйләнешен юғалттыҡ, - тине, тиҙ һәм спамерҙарҙы бота блокироваться, ә бик ҡыҫҡа ваҡытта эшкәртеү ялыу модераторы булып һорашалар. Шунда уҡ әйтеп тороуынса, был асыш түгел ҡоралы булараҡ үҙенә мөнәсәбәте ҡыҙыҡһындыра. Һеҙ бында инергә мөмкин иғлан бөтә шайтандар үҙе сығарып ҡысҡыра һәм, әлбиттә, ҡасан да түләүле булмаясаҡ. Һәм, әлбиттә, ир-егеттәр өсөн ғәфү итегеҙ. Бынан тыш, беҙ был тәҡдим расценка мәлдә актуаль баҫма. тураһында ла яҙа инем мин был өҫтәмә була, әгәр ҙә минең дуҫым, улар ошай, мин һәм тағы ла бер тапҡыр иҫбатланы, был идеяны тормошҡа ашырыу барышында ҡушылып, бөтөнләй икенсе мәғәнә ала. Ул минең дуҫым. Тәүҙә ул Һамар йәшәй, ә хәҙер баш ҡаланың төньяҡ китте. Улар ҡаланы ике ҡушымтаны файҙалана, һәм бына уны күргән ҡулланыусы теркәлгән төбәктәр бик аҙ. Был аңлашыла, хатта эшләргә түгел шул факттарҙы йәшерергә, тип кәмей файҙаланыусыларҙың күпселеге хәҙер мәскәүҙә һәм санкт-Петербургта. Шул тиклем һәм һәр ерҙә тиерлек.\nУл уны һамарҙа суд үткәреү, эшһеҙ һәм уларҙың унда булыуҙары, әммә, быуаға балыҡ тоторға мөмкин түгел.\nШунда ҡыҙ хеҙмәтләндереү концепцияһын бөтөнләй иҫәпкә алмай, йә эшләй, тип, мин шундай, мин трамвай көтә. Бына ни өсөн мин унда юҡ, намыҫлы әйткәндә, мин аңланым, ни өсөн ҡулланыла өҫтәмә, әгәр һеҙ маҡсатҡа яраҡлашыу түгел ул.\nҒәрәп Ч Рулетка\nОглала, ул беҙгә матур ғәрәп Ч РулеткаУлар башҡаларҙан айырылып тора, сөнки был multi cam, был күпкә уңайлы, тип һанайым мин Arab Ч Рулетка традицион ҡарағанда, бигерәк тә, шул уҡ ваҡытта йөҙәрләгән камера булып яна башлай. Был мәғриб рулетка ч көс булып, Тунис, Марокко, Алжир, etc, Әммә шулай уҡ яҡын көнсығышта һәм ғәрәп булған.\nЕгет бик оҡшай.\ncam beurettes ашыҡмай һәм мөмкинлегенән баш тартып, уларҙы көтөүгә аҡлан уларҙың хеҙмәте менән файҙалана ала. Веб-камера һәм микрофон менән бик ҡеүәтле сервер сифаты бик яҡшы, һеҙ уларҙың һаҡсыл веб-камера в HD. Ысынлап HD араһында ғәҙәти булмаған никах һәм cam.\nСкачать ч"Германия": Тәғәйенләнә. Германия. бушлай\nБер нисә минутҡа ғына\nГермания: бөтә кушымталар өсөн бушлай онлайн Танышыу танышты яҡшы булған хәҙерге замандаҺеҙ беҙгә яңы тормош һәм ябай кеше өсөн өҫтәмә мөмкинлектәр менән танышты ч бушлай, хосуси һәм тулы һөйәр табырға йыйыныусы яңы дустар, ә реаль ваҡыт режимында. Һеҙ беҙгә һәм һеҙҙең якыннары менән бәйләнештәр булдырыу өсөн өҫтәмә мөмкинлек ч йәки немец теленә яҡын осрашыу сәғәт, хатта минутҡа. Беҙ гарантиялы, һеҙ получает иң яҡшы тип кушымталар өсөн онлайн-таныштырҙы. Был кушымталар өсөн иң тулы онлайн-чан, һәм чате. Бер нисә көн көтөргә кәрәк һеҙ түгел, үҙем өсөн табырға йыйыныусы яңы дустар, мөхәббәт йәки ҡаршы ала. Бөтә, тип, һеҙ, кәрәк, быны Германия: бушлай скачать һәм тамғаларға"Танышыу"смартфон йәки планшеттар һеҙ, ә тураһында беҙ үҙебеҙ ҡайғыртырға ҡала. Сөнки һеҙ беҙгә яңы кешеләр менән танышырға ярата һәм немец партнерҙарына танышырға теләгән урынына ч һәм башҡа ч приложение-ҡушымта. Интерфейсы ҡулланыу бик ябай. Беҙҙең һеҙгә ҡайһы бер ҡушымталары өсөн дәреслек алдындағы социаль селтәрендә ҡулланып ҡарарға кәрәк, сөнки беҙ таң менән график интерфейс эшләгән.\nБыл процесс бик ябай\nБеҙ инанысы һеҙ дуҫтар менән осрашыу мөмкинлеге беҙгә һеҙҙең менән йәнәш кеше менән ҡушыла һәм өҫтәмә һәм, бәлки, хатта бер нисә минут эсендә һеҙгә мөхәббәт районында табылған.\nӘ бөтәһе лә яҡшы буласаҡ, тип бөтә ғүмерен һәм беҙгә бушлай кушымталар өсөн бушлай ябай кеше булып ҡала, шуға күрә бер ниндәй сығымдар скрытый, бер ниндәй ҙә махсус абонент түләүҙәр өсөн йыл һайын яңы кешеләр.\nҺин нимә көтә? Скачать Германия: ҡаршы ала һәм наслаждайся әлеге яңы быуын интернет-чат, һәм чате. Файҙаланыусы интерфейсы беҙҙең һәр ваҡыт яҡшыға ынтыла пользовательский бирә. Беҙ шулай уҡ һеҙ аңлатмалары менән ҡыҙыҡһынып, тәҡдимдәрен йәки һөйләм. Зинһар, беҙҙең адресы буйынса электрон почтаһына ебәргән хатында булһа ла стесняйтесь".\nМенән танышырға мөмкинме һеҙ ҡайҙа ул германия гражданы. Немец телен өйрәнеү буйынса Форум, германияла йәшәй һәм уҡыу\nՀանդիպում է կանանց տարիքը 30-45 տարեկան Ջամայկա\n18 онлайн ч рулетка рулетка ч скачать бушлай бушлай чатрулетка ҡыҙы таныштырҙы онлайн видео чат фото теркәлгән танышты секс видео фото танышты донъя буйынса танышырға видео чат етди танышыу өсөн сайтҡа башҡа ч рулетка видеочить рулетка ҡыҙы 18


Майор Гәрәй Нафиҡовтың ҡаһарманлығы » "Йәшлек" гәзите\nГазета "Йәшлек" » Рубрикалар » Хәтер » Майор Гәрәй Нафиҡовтың ҡаһарманлығы\n8-се кавалерия корпусы икенсе урынға күсерелә. Ҡулынан килгәнгә эш табыла, тигәндәй, дошман ғәскәрҙәренең Елец ҡалаһына ҡурҡыныс янауы юғары командованиены хафаға һала. Лобановка ауылы тирәһендә дошман көстәре күпләп тупланған. Ҡыйратып өлгөрмәгән осраҡта, уларҙың хәүеф тыуҙырыуы көн кеүек асыҡ.\nҺуғышта бурыс ҡәтғи. Дошмандың Лобановка, Озерки ауылдарында, 236,1 бейеклектә көстәрен тар-мар итеү, артабан Голосновка ауылына һөжүм итеү.\nКалендарҙа 9 июль.\nДивизия командиры Шайморатов бойороғона ярашлы, 294-се кавполк Лобановкаға һөжүм итә, 275-се – Озеркиға һәм Голосновкаға, ә 313-сө кавполк элеккесә корпус резервында, Бурино ауылында тора.\n294-се полк командиры майор Нафиҡов беренсе эшелонда өс эскадрон менән һөжүм башлай. Командиры Колесник булған 4-се эскадронды резервҡа, 2-се эшелонға ҡуя.\n1-се эскадрон (капитан – С. Әлибаев) Лобановкаға барышлай сауҡалыҡҡа килеп етһә, һиҙмәҫтән немецтарҙың автоматсылар ротаһы һөжүменә осрай. Ҡапма-ҡаршы һуғыш башлана. Никон Колесник үҙ егеттәрен «һә» тигәнсе ярҙамға алып килә. Фрицтарҙы ҡырып һалалар.\nБыл арала Ш. Сиреғолов һәм Х. Мирсаяпов эскадрондары әлеге сауҡалыҡты көнсығыштан урап уҙып, Лобановкаға яҡынлаша. Майор Нафиҡов полк штабы менән ошо составта була.\nЛобановкаға һөжүм кисен ҡараңғы төшөүгә башланырға тейеш. Һәм шулай ителә лә. Ләкин һуғыш яланында хәл үҙгәреп тора. 1-се һәм 4-се эскадрондар – С. Әлибаев һәм Н. Колесник яңынан дошман һөжүменә дусар була һәм төп көстәргә килеп ҡушылыу мөмкинлегенән мәхрүм ителә.\nТөп көстәр Лобановканы утҡа тота. Аяуһыҙ алыш төн буйы дауам итә. Юғалтыуҙар күп. Немецтар ауылды ташлап ҡаса, ләкин көс туплап яңынан килә. Төнгө һуғыштарҙа полк командиры Нафиҡов һәм штаб начальнигы Юренко йәрәхәтләнә. Телефон сымы өҙөлгәнлектән, башҡа полктар һәм дивизия штабы менән элемтә юғала.\nНафиҡов командалыҡ итеүҙе үҙ ҡулында тота. Элемтә булдырыу маҡсатында 15 кешелек төркөм ебәреп ҡарай, егеттәр юғала. Икенсе төркөм дә маҡсатҡа ирешә алмай. Лобановсыларҙың хәле ауырлаша. Ситтә ҡалған ике эскадрон да, Күсимовтың 275-се полкы ла ярҙамға килә алмай. Уларҙы дошмандың башҡа урындағы көстәре тотҡарлап тора.\n10-сы июль иртәһендә Лобановкала беҙҙекеләр һәм немецтар бер-береһенә ҡаршы һуғышты дауам итә. Беҙҙекеләр аҙ һанлы. Ни бары 30-лаған кеше. Әммә һәр береһе дошманға өс кеше өсөн ҡаршы тора.\nБыл хәлде самалап алған фашистар Лобановканы ике батальон пехота һәм минометсылар менән уратып ала. Нафиҡовсылар ошо хәлдә лә дошманды ҡыйратыуын дауам итә. Үҙ ҡоралдары бөтә башлағас, трофей ҡоралды эшкә ҡушалар. Ләкин көстәр нисбәте был осраҡта ҡәтғи ҡарарға килеүҙе талап итә. Полк командиры Нафиҡов яугирҙарға «Сигенергә!» тигән бойороҡ бирә. Ут ҡулсаһын йырып сығалар. Ауылдан ситтә өлгөрөп килгән арыш баҫыуына табан юл тоталар. Артҡа ҡарап, ата-ата ҡыуып килеүсе немецтарҙы йыға һала-һала ҡаршылыҡ күрһәтәләр.\nБыл ваҡыт ҡалған көстәре менән Колесник килеп еткән була, ләкин сигенеүҙән башҡа сара юҡ. Беҙҙекеләр немецтарға ҡаршы ҡылыс һуғышы башлай.\nШул иҫәптән яраланған Нафиҡов та. Башҡалар уны уратып алып, дошмандан һаҡларға тырыша. Ә ул ҡылысы менән немецтарҙы ҡырыуын белә. Ҡурҡыу белмәй, аяуһыҙ һуғышыуы яугирҙарҙы таң ҡалдыра.\nЯңынан ауыр яраланған штаб начальнигы, майор Иван Юренко һуңғы һүҙҙәре менән хушлашып өлгөрҙө. Нафиҡовтың бойороғона ярашлы, кавалеристар арыш яланына инеп күҙҙән юғала. Гәрәй Нафиҡов уларҙы ҡурсалап, дошманға ҡаршы автоматтан ата башлай. Уның янында Колесник, сержант Ибраһим Ғәбсәләмов, рядовойҙар Зил Ғәлиәхмәтов һәм Хәким Юлдашбаев ҡала.\nГәрәй Нафиҡов теҙләнгән килеш атып, беҙҙекеләрҙе ҡыуып килеүсе немецтарҙы тотҡарлап тора. Аҙмы-күпме яугирҙың был йәһәннәмдән ҡотолоуын тәьмин итә (башҡа берәү башҡаларҙы ҡалдырып, үҙенең һәләкәттән сығыуын хәстәрләр ине).\nАхыр сиктә янында Колесник ҡалғанын күрә. Уны саҡырып алып, үҙ исеменә бирелгән бүләк пистолетты уға тапшыра. Ошо мәлдә Нафиҡов тағы ауыр яралана. Дошман пуляһы арҡа һөйәге аша үтә. Колесник уны күтәреп алып китергә ниәтләй. «Һин кит, мин һине ҡурсалап ҡалам», – тип Нафиҡов ҡаршы тора. Дүртенсе тапҡыр яраланғас та ул ҡулынан автоматын төшөрмәй, атыуын дауам итә. Һәм һуғышсан иптәше Никон Колесник ҡулында йән бирә.\nТиңдәшһеҙ ҡаһарманлыҡ. Ҡул аҫтындағы һанаулы көс менән Гәрәй Абдулла улы Нафиҡов дошмандың күп һанлы подразделениеһына ҡаршы һуғыш ойоштора, Лобановканы ала. Шуның менән хәрби бойороҡто үтәй. Полктың ситтә ҡалған ике эскадроны ғына килеп ҡушылған булһа, немецтарҙы был ауылдан һөрөп сығарған булырҙар ине. Көстәрен ныҡ ҡаҡшатып, былай ҙа уларҙы аяуһыҙ ҡыралар.\nИптәштәре уны ташламай, алданыраҡ ебәреп, үҙҙәре аръергардта (иң аҙаҡта) һалырға ниәтләгәйне, ләкин полк командиры булараҡ, Нафиҡов үҙ һүҙен әйтте:\n«Хәҙер үк артҡа китегеҙ! Мин иң һуңынан ҡуҙғалам!» Алыштың иң фажиғәле хәлендә, ул үҙен түгел, башҡаларҙы, үҙенең ҡул аҫтындағыларҙы һаҡлап ҡалыу сараһын күрә. Был хәл арҙаҡлы полководец Суворовтың «Үҙең үлһәң, иптәштәреңде ҡотҡар» тигән тәғбиренә тура килә.\nБыл оло юғалтыу башҡорт кавалеристарын ҡайғыға һала. Дивизия штабында төн йоҡламай Лобановканы ҡайтарып алыу планы эшләнә. Һуғышсан бурыс Күсимов һәм Макаев полктарына йөкмәтелә. Һәләк булған майор Нафиҡовтың кәүҙәһен алып сығырға, тигән маҡсат ҡуйыла.\n11 июлгә ҡаршы төндә Лобановка дошмандан таҙартыла.\nБыл ваҡиға тураһында эскадрон командиры Әнүәр Насиров былай тип яҙҙы: «Төн ҡараңғыһында беҙ 300 – 400 метр самаһы ара үтеүгә, немецтар ут асты. Пулеметтан яҡтыртҡыс пулялар атып ҡаршы алдылар. Әммә туҡтап ҡалмайынса, алға барып, ауылдан немецтарҙы сығара алдыҡ. Ошо төндә уларҙың штаб документтары һалам эҫкертенә йәшерелгәнен самалап алдыҡ. Башҡа нәмәләре лә табылды. Бөтәһен бергә дивизия штабына ҡайтарғас, бик мөһим трофей алғанлығыбыҙ билдәле булды».\n9 июлдәге бойороғонда Шайморатов дивизияһына Лобановканы азат итеү бурысы ҡуйылғайны. Бурыс үтәлде. Тимәк, был юлы ла дивизия үҙ исеменә тап төшөрмәне. Һәм Мәскәүҙә, Ставкала был уңыш тураһында донесение ҡаралды.\nСығыу ваҡыты 21-06-2011, 18:02 | Ҡаранылар: 1433


19 Июль 2019, 11:31\nРәсәй Президенты Владимир Путин уҙған йылдың авгусында двигателе янып киткән Red Wings авиакомкомпанияһының пассажирҙар самолетын Өфөгә ултыртҡан экипажды бүләкләне. Ошо хаҡта Бишенсе канал хәбәр итә.\nҺауа карабы командиры Юрий Хорьговский, икенсе пилот Владимир Павленко һәм борт инженеры Сергей Лакида Батырлыҡ ордендары менән бүләкләнде. Бортпроводниктар Евгения Егошина, Петр Михайлов, Ларита Мурадова һәм Руслан Тимербаев Нестеров миҙалына лайыҡ булды.\nПрезидент указында хеҙмәт бурысын үтәгәндә күрһәткән батырлыҡтары һәм фиҙаҡәрлектәре тураһында әйтелә.\n2018 йылдың 22 авгусында, Өфө – Сочи рейсын башҡарған, Red Wings авиакомпанияһы лайнеры осоп киткәс бер нисә минуттан һул яҡтағы двигателе янып китеү сәбәпле Өфө аэропортына ултыра. Уның эсендә 202 пассажир, шул иҫәптән 41 бала була. Уларҙы самолетты ултыртҡандан һуң ете минут эсендә ҡотҡаралар.\nАлдан «Башинформ» агентлығы хәбәр иткәнсә, 19 февралдә Рәсәй Федерацияһы Президенты ҡарамағындағы Башҡортостан Республикаһының Тулы хоҡуҡлы вәкиллегендә Башҡортостан башлығы вазифаһын ваҡытлыса башҡарыусы Радий Хәбировтың ҡушыуы буйынса «Ред Вингс» авиакомпанияһының ТУ-204 самолеты экипажына һөнәри оҫталыҡтары һәм батырлыҡтары өсөн дәүләт наградаларын тапшырыу тантанаһы үтте.\n«Башинформ» мәғлүмәт агентлығы, Галина Бахшиева.


Рөстәм Хәмитов пассажирҙар йөрөтөү баҙарын тәртипкә килтереү өсөн көстәрҙе берләштереүҙе талап итте // Сәйәсәт | новости башинформ.рф\nРөстәм Хәмитов пассажирҙар йөрөтөү баҙарын тәртипкә килтереү өсөн көстәрҙе берләштереүҙе талап итте\n16:25, 7 июля 2014 Сәйәсәт\n7 июлдә Республика Йортонда Рөстәм Хәмитов хоҡуҡ тәртибен һаҡлауҙы тәьмин итеүҙә даими эшләп килгән координация кәңәшмәһенең ултырышын үткәрҙе, унда пассажирҙарҙы йөрөтөү мәсьәләләре тикшерелде, тип хәбәр иттеләр төбәк башлығының матбуғат хеҙмәтенән.\n— Был эшмәкәрлектең ҡайһы бер йүнәлештәре буйынса хәл борсоуға һала. Тәү сиратта, туҡталыштарҙағы этеш-төртөш. Маршрут такси водителдәренең тупаҫ мөнәсәбәте. Машрутта хәүефле ярыштар. Кешеләр, билдәһеҙ техник тороштағы һәм аңлайышһыҙ водитель йөрөткән транспортҡа ултырып, көн һайын стресс кисерә. Был «уҙышсылар» бер ниндәй ҙә яуаплылыҡ йөрөтмәй. Һөҙөмтәлә – бик күп һәләкәттәр, кешеләр үлә, йәрәхәт ала. Водителдәрҙең физик торошона бер кем дә яуаплылыҡ йөрөтмәй. Ә улар йонсоп ҡайһы берҙә руль артында йоҡлап китә. ЮХХДИ рейдтары йыш ҡына иҫерек «маршрут» водителдәрен асыҡлай, — тине Рөстәм Хәмитов.\n— Хәл ахырына еткән тип иҫәпләйем. Түҙергә һәм бының менән килешергә башҡаса ярамай. Автомобилдәр паркының техник хәле, водителдәрҙең физик торошо, теге йәки был маршрутта һәр автобустың йөрөү хоҡуғы ныҡ ҡаты күҙәтелергә тейеш. Юлдарҙа «ралли», линияларҙа «һулаҡай» йәки эшләмәгән транспорт саралары булмаһын, ә туҡталыштарҙа тәртип урынлашһын өсөн, яуаплылыҡ аныҡ кемгә ҡарағанлығы буйынса – ЮХХДИ-ға, Юл хужалығы идаралығына, муниципалитеттарға бүленергә тейеш, — тип белдерҙе республика башлығы.\n— Системалы ведомство-ара эш итеү юҡ, бының тураһында һөйләргә кәрәк тип уйлайым. Республиканың транспорт һәм юл хужалығы буйынса дәүләт комитеты ҡарамағында был йүнәлеш буйынса ведомство-ара комиссия ойошторолған. Әммә уның эшендә аныҡ һөҙөмтәләр күрмәйем. Пассажирҙар йөрөтөү торошо тураһында, ҡабул ителгән саралар һәм уларҙың һөҙөмтәлелеге тураһында даими докладтар ҙа юҡ.\n«Беҙ кешеләрҙе сифатлы, ә иң мөһиме хәүефһеҙ транспорт хеҙмәттәре менән тәьмин итергә тейеш. Һәр тармаҡ был мәсьәләне хәл итеүҙә аныҡ, һөҙөмтәле һәм формализмһыҙ эшләргә тейеш», — тигән бурыс ҡуйҙы Рөстәм Хәмитов».\n«Тәртип булдырыуҙан рәсми пассажирҙар йөрөтөүселәр ҙә йәлеп итергә кәрәк, — тип иҫәпләй Рөстәм Хәмитов — Уларҙың был маршруттарҙа эшләргә хоҡуҡтары булмаған йөрөтөүселәрҙе ҡыҫырыҡлап сығарыу өсөн мөмкинлектәре етерлек».\n— Ни өсөн муниципаль власть быларҙы ҡарамай? Тәртипкә килтереү – муниципалитеттың беренсе бурысы. Республика власының түгел, ә муниципалитеттың. Һеҙҙең тәртипкә килтереү өсөн бөтә хоҡуғығыҙ бар. Һеҙҙең хеҙмәттәрегеҙ, кешеләрегеҙ бар. Һеҙҙең йөкләмәләрегеҙ бар һәм һеҙ уларҙы үтәргә тейешһегеҙ. Барыһын да йәлеп итегеҙ: прокурорҙарҙы, эске эштәр министрлығын, юл хәрәкәте хәүефһеҙлеге дәүләт инспекцияһын, республика власын. Яуаплы — муниципалитет, — тип белдерҙе Рөстәм Хәмитов.\nМинең тәҡдимем шундай – хәлде асыҡларға. Беҙҙең даими эшләп килгән координация кәңәшмәһенең киңәйтелгән ултырышының протоколы һәм ҡарары ныҡ ҡаты буласаҡ. Беҙ был мәсьәләне ҡаты контролгә ҡуясаҡбыҙ. Бынан тыш, был мәсьәлә хәл ителгән ҡалаларға: Мәскәүгә, Санкт-Петербургҡа, бер нисә миллионлы ҡалаға мотлаҡ барып килергә кәрәк – унда, ысынлап-та, кешеләр был мәсьәләне хәл итеү итеү ең һыҙғанып тотондо. Ҡағыҙҙа түгел, ә ысынбарлыҡта. Беҙҙән башҡа был эште бер кем дә эшләмәй. Шулай итеп хәл итәсәкбеҙ, — тине төбәк башлығы.\nУл шулай уҡ кәңәшмәлә ҡатнашыусыларҙан кешеләрҙе йөрөтөү өлөшөндә юлдарҙа нимә булғанына айырыуса иғтибар итергә ҡушты.\nТеги: кешеләрҙе ташыу,транспорт


Рөстәм Хәмитов менән Игорь Путин Өфөләге ҡайһы бер инвестпроекттарҙы тикшерҙе // Сәйәсәт | новости башинформ.рф\nРөстәм Хәмитов менән Игорь Путин Өфөләге ҡайһы бер инвестпроекттарҙы тикшерҙе\n9:54, 27 декабря 2010 Сәйәсәт\nБашҡортостанда «СургутТрубоПроводСтрой» компанияһы президенты Игорь Путин менән уның Директорҙар советы рәйесе Сергей Кошкин булып китте. Улар республика менән ҡайһы бер инвестиция проекттарын тормошҡа ашырыу майҙансығы булараҡ ҡыҙыҡһынды. Башҡортостан Президенты Рөстәм Хәмитов менән осрашыу барышында бизнесмендар Стәрлетамаҡта нефть-газ табыу комплексы объекттары төҙөү буйынса предприятиеның бэк-офисын асыуға ҡағылышлы пландары менән уртаҡлашты.\nБР Президенты матбуғат хеҙмәте хәбәр итеүенсә, осрашыуҙа, компания Рәсәйҙең Төньяғында һәм Алыҫ Көнсығышта тормошҡа ашырылған проекттарға Башҡортостан торба үткәреү комплекстарынан тәжрибәле төҙөүселәрҙе йәлеп итергә ниәтләй, тип билдәләнде.\nӨфөлә инвесторҙар ике – «Ашан» һәм аквапарк мегаүҙәген төҙөргә планлаштыра. Сергей Кошкин Өфө кеүек ҡалала әлегә тиклем бер аквапарк та булмауына сикһеҙ ғәжәпләнеүен белдерҙе. Бизнесмен фекеренсә, өфөлөләр ҡалала заманса һыу аттракциондары булдырыуға лайыҡ.\nРөстәм Хәмитов үрҙә әйтелгән башланғыстарҙы хупланы һәм, Башҡортостанда инвестиция проекттарын тормошҡа ашырыу өсөн бөтә уңайлы шарттар булдырыла, тип билдәләне. Президенттың һүҙҙәренә ҡарағанда, төбәккә инвестициялар менән килеүсе компанияларҙы яҡлау – республика өсөн иң мөһим бурыстарҙың береһе.\nТеги: путин, хәмитов, сәфәрҙәр, ашан, аквапарк


“Һөт иле” ҡайҙан башлана? » Башҡортостан гәзите\n28-02-2015, 01:05 // Иҡтисад // Баҫып сығарырға\nИҫең китерлек! “Ете ҡыҙ” бейеүендәгесә тигәндәй, өр-яңы “Нива” комбайндары теҙелешкән. Етеһенең дә йәм-йәшел “камзул”дары ялтлап тора. Шунда уҡ сиратҡа “Джангир” сәсеү комплексы, башҡа сәскес, урғыс, тағылма ҡоролма баҫҡан. “Кәнишнә, — тим үҙемсә, — бындай техника менән 10 мең 788 гектар ерҙе эшкәртеп була”. Шуның һөрөнтөләре генә лә 7 мең 936 гектар бит. Юҡҡамы ни улар иген культураларының һәр гектарынан 30-ар центнер уңыш алған. Әлбиттә, бының өсөн бик-бик тырышырға кәрәк. Шунан һуң, киләсәкте хәстәрләмәһәң, әллә нимәгә өмөт тә итеп булмай. Ә улар былтыр ғына 40 миллион 240 мең һумлыҡ техника алған.\nБеҙҙең ремонт оҫтаханаһына ингәнгә береһе лә иғтибар итмәне — һәр кем эш менән мәшғүл: берәүҙәр асҡыс бора, икенселәре тимер сүкей, өсөнсөләре техникаһын капиталь йүнәтеү өсөн һүтә.\n— Яҙғы сәсеүгә саҡлы барлыҡ техниканы әҙерләп бөтәбеҙ, — ти бригадир Самат Хәкимов.\nБулмаҫ тимә, бында уның өсөн шарттар тыуҙырылған. Ҡуй, эш ҡалдырып йөрөтмәйек, тинек тә, Рәүит Шәйәхмәтов, Ғиниәт Ғәлимов, Тимерйән Әхмәтов, Ирек Сәлимов, Роберт Ялаев, Самат Хәкимов, Динар Мөхтәровтарҙы “кәртишкә”гә төшөрөп, малсылар янына йүнәлдек.\nМалсылыҡ тармағы ныҡ үҫешкән бында тиһәм, һис арттырыу булмаҫ. Ҡара-сыбар тоҡомло мал үрсетәләр. Әле 2 мең 803 баш һыйыр иҫәпләнә.\nХәтерегеҙҙә булһа, элек һәр һыйырҙан 3 мең литр һөт һауғандар ҙур уңышҡа өлгәшкән иҫәпләнә ине. Ә бына бөгөн “Алға” һауынсыһы Ирина Сәлимова 8 мең 180 литр һауһа, Гөлназ Зәйнуллина, Фирҙәүсә Ғәлләмова, Эльза Саматова, Ғәлиә Ильясова, Әлфиә Мөхтәровалар уның эҙенә баҫып килә.\nМалсылар уңышының төп сере — заманында Ринат Вилданов һымаҡ белгестәрҙең тоҡомсолоҡ эшенә тотоноп, һыйырҙарҙы яһалма ҡасырыуға күсеүҙәрендә. Ә эҙләнгәндәр һәр саҡ уңышҡа ирешә. Мәҫәлән, уҙған йыл Вәзих Фәтихов, Клара Ғәбдрәфиҡовалар һәр 100 баш һыйырҙан 99 быҙау алған. Был – республика буйынса иң яҡшы күрһәткес.\nУҡыусыны һандар менән ялҡытмаҫ өсөн һүҙ аҙағында шуны ғына әйтке килә, республиканы, ысынлап та, “Һөт иле” тип атарға була икән. ”Алға”ла шуға инандыҡ.


Бөгөн Бөтә донъя радиоактив фажиғәләр ҡорбандары көнө - GTRK.TV — Новости Уфы и РБ\nБыл дата Чернобль атом электр станцияһындағы авария эҙемтәләрен бөтөрөүҙә ҡатнашыусылар хөрмәтенә уҙғарыла. Егерменсе быуаттағы иң аяныслы һәләкәт эҙемтәләрен бөтөрөүҙә республиканан меңгә яҡын кеше ҡатанаша. Припять ҡалаһындағы техноген бәлә арҡаһында һуңғы 30 йылда Башҡортостанда 400-гә яҡын кешенең ғүмере өҙөлгән. “Чернобль берлегендә” ошо фажиғәнән һуң тыуған ике йөҙ самаһы бала иҫәптә тора. Радиактив матдәләрҙең таралыу майҙаны, зыян күреүсе кешеләр иҫәбе буйынса иң ҙур һәләкәттәрҙең береһе бик күп кешеләрҙең яҙмышына үҙгәрештәр индерә, уңалмаҫлыҡ тән һәм йән йәрәхәте ҡалдыра. Башҡортостанда Чернобыль фажиғәһе һәм уның эҙемтәләрен бөтөрөү һөҙөмтәһендә зыян күргән өс меңдән ашыу кеше йәшәй. Уларҙың һәр дүртенсеһенең физик мөмкинлеге сикләнгән. Был һәләкәт уларҙың һәр ҡайһыһының күңелендә төҙөлмәҫ яра булып һаҡлана.\n26 апреля Һыу кимәле арта


Бер аҙна эсендә төбәктә башҡа аҙыҡ-түлеккә ҡарағанда алмалар арзанайған // Иҡтисад | новости башинформ.рф\nБер аҙна эсендә төбәктә башҡа аҙыҡ-түлеккә ҡарағанда алмалар арзанайған\n17:25, 17 августа 2016 Иҡтисад\nБер аҙна эсендә төбәктә башҡа аҙыҡ-түлеккә ҡарағанда алмалар арзанайған Фото: Олег Яровиков\nӨФӨ, 2016 йыл, 17 август. /«Башинформ» мәғлүмәт агентлығы, Олеся Серёгина/.\nБашҡортостанстат мәғлүмәттәре буйынса, бер аҙна эсендә республикала башҡа аҙыҡ-түлеккә ҡарағанда алмалар арзанайған. 2016 йылдың 15 авгусына алманың бер килограмы 78,63 һум тәшкил иткән, был үткән аҙналағы хаҡтар менән сағыштырғанда 11,1 процентҡа аҙыраҡ.\nШулай уҡ кәбеҫтә (9,2 процентҡа), картуф (5,2), башлы һуған (3,5), кишер (2,8), шәкәр ҡомо (1,6), һыуытылған тауыҡ ите, бойҙай оно, ҡарабойҙай (0,8-0,1) арзанайған.\nТары ярмаһы (2,3 процентҡа), тоҙ (1,1), үҫемлек майы, арыш икмәге, һыйыр ите, аҡ май, дөгө, сусҡа ите, вермишель, туңдырылған балыҡ, һөт (0,9-0,1) ҡиммәтләнгән.\nҠаймаҡтың, эремсектең, йомортҡаның, бойҙай икмәгенең һәм булка изделиеларының хаҡы үҙгәрмәгән.


Материалы за 09.08.2016 » Башҡортостан гәзите\nҺөйөү һәм тоғролоҡ өсөн\nЙәмғиәт // 9-08-2016, 01:07\nБашҡаларға өлгө, бер-береһенә тоғро һәм мөхәббәтле булған, балаларына матур тәрбиә биргән, ауылдаштары алдында абруй ҡаҙанған ғаиләләрҙең береһе ул Юнысовтар. Ғаиләлә сәскәләй өс ҡыҙ һәм бер ул үҫтергән был парҙың бергә йәшәүенә 55 йыл тулған. Бәхетле ғаилә ауылда тәүгеләрҙән булып “Һөйөү һәм тоғролоҡ өсөн” миҙалы менән бүләкләнгән.\nХәтергә уйылған мәлдәр\nЙәшәй-йәшәй шуға инанаһың: тормошта бер нәмә лә осраҡлы түгел икән. Теге йәки был хәлгә, күренешкә аптырап, уйлана башлаһаң, тамырҙары тәрәнгә үк төшөп китә, үҙеңдән-үҙең асыш яһайһың, һығымталарға киләһең. Халыҡ педагогикаһы тигән нәмә лә шулай барлыҡҡа килгәндер, күрәһең. Ә тәрбиә бер ваҡытта ла артыҡ булмай, кеше ғүмере буйы уҡыу, өйрәнеү, фекер төйнәү, асыш яһау өҫтөндә. Донъя шуныһы менән дә мауыҡтырғыстыр инде... Түбәндәге яҙмаларымдың жанрын нимә тип билдәләргә лә белмәнем.. Парсаларға ла тартым һымаҡ...\nКом: 0 // Уҡынылар: 507 тапҡыр // Тотош уҡырға\nДонъяны һиҙгер тойған шағирә\nМәҙәниәт һәм әҙәбиәт // 9-08-2016, 01:07\nӨмөт менән йәшәй Әмит...\nЖурналист булараҡ, командировкаларҙа күп йөрөргә тура килһә лә, был яҡтарҙа беренсе тапҡырмын. Урыҫ-Юрмаштан алып Турбаҫлыға тиклем асфальттан рәхәтләнеп елдерҙем, артабан сәфәремде ҡыҙыл балсыҡ ярҙамында күтәртеп өйөлгән юлдан дауам иттем. Уны урындағы халыҡ та шулай атай, күрәһең – күтәрем юл, сөнки Турбаҫлыны үткәс, ауыл осонда бер ир-уҙамандан Әмиткә юл һорағайным: “Ана, күрәһеңме, бер илле-алтмыш метрҙан уң яҡҡа күтәрем юл китә, шунда борол. Үҙе алып бара ул”, – тине.\nЙәмғиәт // 9-08-2016, 01:06\nУҡытыусыларҙың республика август кәңәшмәһе ғәҙәттәгесә ниндәйҙер районда түгел, Өфөнөң үҙендә асылыуы оло мәғәнәгә эйә. Ни тиһәң дә, баш ҡала – ул мәғариф һәм белем үҙәге.\nРәхмәт һиңә барыһы өсөн, ҡояш!\nМәҙәниәт һәм әҙәбиәт // 9-08-2016, 01:06\nЕңеү көнө – иң ҙур байрам бит ул,\nДүрт күҙ менән зарығып көткән көн –\nКүпме ҡайғы, юғалтыуҙар аша\nИлгә шатлыҡ алып килгән көн.\nЙыр-моң менән бергә\nҺүҙем – техник фәндәр кандидаты, доцент, запастағы полковник Иршат Ҡафыев тураһында. Иршат Рәшит улы 1964 йылда Учалы районының Сораман ауылында ябай колхозсы ғаиләһендә тыуа. Атаһы яғынан ата-бабалары сығышы менән Ғафури районынан. Тамырҙары арҙаҡлы шәхес Зәки Вәлидигә барып тоташа. Зат-зәүеренең нәҫелендә дин әһелдәре күп булған. Мәҫәлән, Һатлыҡтың улы Ҡафый Ғафури районының Үтәк ауылы мәсетендә имам вазифаһын биләгән, ләкин яҙмыштың боролмалы һуҡмаҡтары туғандарҙың бер төркөмөн тыуған төйәгенән мәңгелеккә айыра.\n“Гәзиткә һәр саҡ алдан яҙылам”\nКөҙгә ҡарай халыҡтың мәшәҡәте арта. Ҡыш арбаңды, йәй санаңды әҙерлә, тигәндәй, йәйге миҙгел ҡышҡылыҡҡа бесән, картуф туплау, йәшелсә тоҙлау, сүп утау мәшәҡәттәре менән үтә. Шулай ҙа тормош ығы-зығыһынан бер аҙға арынып, уй-кисерештәрен ҡағыҙ биттәренә төшөргән уҡыусыларыбыҙ табылып тора. Хаттарҙың күбеһе гәзит биттәрендә донъя күрә. Баҫылмағандарын иһә ошо дөйөм күҙәтеүҙә телгә алмаҡсыбыҙ.\nАуыл балаһының тәбиғәткә сыҡҡаны\n...Бер-беребеҙгә ҡарашып ҡатып ҡалғанбыҙ. Кем әйтә, кем тәҡдим итә... Үҙем баҙнат итәм.\n– Ней, ағай, әйҙә әле, Ҡуҡрауыҡ шарлауығын барып күрәйек, 30 километр ғына алыҫлыҡта ята, бер шунда йыйынған да юҡ.\nКитә ағай туҙынып.\n– Нимәһен барып күрәһең уның?! Колхоз заманында мал тауҙарҙа йәйләүҙә ятҡанда трактор менән янынан мең тапҡыр үттем.\n– Ә туҡтап тирә-яғын, тәбиғәтен ҡараныңмы һуң? Шишмәһенән һыу уртланыңмы?\n– Ҡайҙа, ти, ваҡыт бар инеме ни?..\nХеҙмәт хаҡығыҙҙы тотҡарлайҙармы?\nФедераль суд приставтары хеҙмәтенең Башҡортостан буйынса идаралығы етәксеһе Зариф Байғусҡаровҡа халыҡ йыш мөрәжәғәт итә. Һорауҙар ниндәй генә өлкәгә ҡағылмай — алимент, хеҙмәт хаҡын тотҡарлау, кредит, һалым түләүгә ҡағылышлы аңлашылмаусанлыҡтар һ.б.\nЗариф Закир улының “Башҡортостан” гәзите менән дә әүҙем хеҙмәттәшлек итеүен иҫәпкә алып, беҙ унан гәзит уҡыусыларыбыҙҙан килгән һорауҙарға ла даими яуап биреүен һораныҡ.


Тауыш биреүселәргә - браслет\n26 Июнь 2020, 12:30\nКемдәргә һәм ни өсөн? Был хаҡта сайтта уҡығыҙ.\n25 июндән 1 июлгә тиклем тауыш биреүселәр өсөн “Рәхмәт” акцияһы башланды. Унда ҡатнашыусылар ҡайһы бер магазиндарға, хеҙмәтләндереүҙәргә ташлама менән ҡуллана ала.\nТашламалар менән ҡулланыу хоҡуғы биргән акцияның махсус браслетын алыу өсөн һайлау участкаһына килеп, Рәсәй Конституцияһына төҙәтмәләр индереү буйынса тауыш биреү кәрәк. Унан инде бары браслетта акцияла ҡатнашҡан магазин, бөҙрәхана, химчистка, автосервис, оптика һ.б. күрһәтергә һәм ташлама алырға ҡала.\n“Рәхмәт” акцияһында ҡатнашыусы район-ҡалалар һәм магазиндар менән ошонда таныша алаһығыҙ.\n— Өф һәм Өфө районы — ufarahmat.com\nШулай уҡ 1 июлдә һайлау участкалары янында социаль йәрминкәләр үтәсәк. Уларҙа аҙыҡ-түлекты ҡулайлы хаҡтарға һатып алыу мөмкин булыр. Йәрминкә көн дауамында эшләйәсәк , санитар-эпидемиологик талаптар үтәлә.


Юл күҙәтеүе хеҙмәте инспекторҙары Өфө урамдарын тикшерҙе - Bash.News\nЮл күҙәтеүе хеҙмәте инспекторҙары Өфө урамдарын тикшерҙе\nЮл күҙәтеүе хеҙмәте инспекторҙары Өфө урамдарын тикшерҙе https://bash.news/news/100102_yul_ktee_xemte_inspektorary_f_uramdaryn_tikshere\nӨфөнөң Орджоникидзе районында урам һәм юл селтәрен тәртипкә килтереүҙе водителдәр һәм йәйәүлеләр күптән көтә. Юл күҙәтеүе хеҙмәте инспекторҙары урам-юл селтәрҙәре торошон тикшерҙе. Ульяновтар һәм Путйеская урамдарында күп төрлө етешһеҙлектәр асыҡланды, акттар төҙөлдө. Тулыраҡ БСТ каналы хәбәрсеһе Гүзәл Борханова яҙмаһында.\nЮл хәүефһеҙлеге дәүләт инспекцияһы хеҙмәткәрҙәре Ульяновтар һәм Путейская урамындағы һәр етешһеҙлекте иғтибарға ала. Улар юл хәрәкәтенә ҡамасаулаған ҙур соҡоҙарҙы махсус үлсәп, Орджоникидзе районының юл торошо өсөн яуаплы хеҙмәттәренә дәғүәләрен еткерҙе.\nУльяновтар һәм Путейская урамдарында транспорт ағымы ҙур. Еңел автомобилдәр ҙә, ауыр тоннажлы йөк ташығандпры ла етәрлек. Әммә юл билдәләре һәм бүлемдәре булмау, ике яҡтан бер-береһенә ҡаршы хәрәкәт иткән транспортҡа мәшәҡәттәр һәм уңайһыҙлыҡтар тыуҙыра.\nАлексей Бочкарев, водитель: “Был юлдан көнөнә ике рейс яһайым. Юлды ике өлөшкә бүлгән һыҙат юҡ, шуға күрә ҡаршыға килгән автомобилдәр соҡорҙарҙы урап үтеү өсөн, ҡаршы һыҙатҡа килеп сыға. Тупаҫ рәүештә юл ҡағиҙәләре боҙола, водителдәр ни эшләргә лә белмәй баҙап ҡала. Бында юл билдәләрен күптән урынлаштырырға кәрәк ине”.\nЮл ситтәре емерелгән, бордюрҙар урынлаштырылмаған, ҡапма-ҡаршы хәрәкәт итеүсе транспорт өсөн юлды айырыусы һыҙаттар ҡуйылмаған, соҡорҙар һәм уйымдар юл хәрәкәтенә ҡамасаулай. Юл торошон тикшереүсе инспекторҙар Орджоникидзе районының юл һәм транспорт хәрәкәте өсөн яуаплы вазифа биләүсегә ҡарата өс төрлө акт төҙөнө.\nМарсель Бикташев, Башҡортостан буйынса юл хәрәкәте хәүефһеҙлеге дәүләт инспекцияһы идаралығының пропаганда бүлеге инспекторы: “Бөгөн Өфөнөң Орджоникидзе районында ҡаланың урам һәм юл селтәрҙәре , юл күҙәтеү инспекторҙары тарафынан акттар төҙөлдө. Был акттарҙағы иҫкәрмәләр үтәлмәгән осраҡта. яуаплы һәм юридик шәхестәргә ҡарата административ штраф ҡулланыласаҡ”.\nЮл торошо буйынса яуаплы вазифа биләүсегә -50 меңгә , ә юридик шәхестәргә -200 меңгә тиклем штраф ҡаралған. Акттарға юл торошоноң фотолары ла беркетелә. Юл соҡорҙары өс көн эсендә ямалырға, ә һәм юл һыҙыҡтары һәм билдәләре ай эсендә тәртипкә килтерелергә тейеш.\nУльяновтар һәм Путейская урамы киҫелешендә юл билдәләре юҡ, соҡорҙар хасил булған. Ә Орджоникидзе районында һуңғы ярты йылда ғына 122 юл-транспорт фажиғәһе теркәлгән, 70 осраҡта фажиғәғә юл селтәрҙәрендә билдәләр булмауы сәбәпсе.\n21 июлдә металлургтар һөнәри байрамын билдәләй\n22:25, 19 июл


Хәбәрҙәр: Таиландтағы ”Юлбарыҫтар монастыры”нда 40 үле юлбарыҫ балаһы табылған.\nТаиландтағы ”Юлбарыҫтар монастыры”нда 40 үле юлбарыҫ балаһы табылған.\nКиң билдәле ”Юлбарыҫтар монастыры” территорияһында хайуандарҙы күсереү операцияһы барышында 40 үле юлбарыҫ балаһы табылған. Дәүләт һағында булған һәм һирәк осрай торған башҡа хайуандарҙың һөлдәләре лә табылған.\nУрындағы властар буддистар монастырынан хайуандарҙы дүшәмбе көн, монахтарҙың “ҡырағай йәнлектәрҙе коммерция маҡсатында файҙаланыуы” һәм уларға ҡарата аяуһыҙ булыуҙары билдәле булғас күсерә башлаған. Бындағы 137 йәнлек махсус питомникка оҙатыласаҡ.\n”Юлбарыҫтар монастыры” туристар араһында оҙаҡ йылдар популяр булды, бында уларҙы аҡса түләп ашатырға, һыйпарға мөмкин ине. Хайуандарҙы ҡурсалаусылар раҫлауынса, монахтар юлбаҫарҙарға йоҡлатҡыс матдәләр һәм наркотиктар биргән.


БАЙРАМДАРЫН ЮЛДА ҠАРШЫЛАЙҘАР\nЙыл һайын октябрҙең өсөнсө йәкшәмбеһендә юл хужалығы хеҙмәткәрҙәре үҙҙәренең һөнәри байрамын билдәләй. Юл эшселәренең хеҙмәте ауыр, әммә бик мөһим. Нәҡ улар транспорт өсөн яңы юлдар һала, булғандарын ремонтлай, йыл әйләнәһенә ҡарап тота. Байрам тимәй, ял тимәй эшләргә тура килә уларға ҡайһы саҡта, сөнки юлдарҙа хәрәкәт бер ҡасан да туҡталмай. Беҙҙең районда юлдар төҙөү һәм уларҙы ремонтлау менән “Башкиравтодор” акционерҙар йәмғиәтенең Йылайыр юл ремонтлау-төҙөү идаралығы коллективы шөғөлләнә, нәҡ уларҙың тырыш хеҙмәте менән районда автотранспорттың бөтә йүнәлештәрҙә лә тотҡарлыҡһыҙ хәрәкәте тәьмин ителә. Был коллективты оҙаҡ йылдар инде үҙ эшен яҡшы белгән тәжрибәле етәксе, Башҡортостан Республикаһының атҡаҙанған төҙөүсеһе Зиннур Мөхәмәт улы Рәхимов етәкләй. Һөнәри байрамдары алдынан хәбәрсебеҙ Н.Мохов уға ҡул аҫтындағы коллективтың эше, ҡаҙаныштары, киләсәккә пландары тураһында һөйләүен һорап мөрәжәғәт итте.\nЙыл һайын октябрҙең өсөнсө йәкшәмбеһендә юл хужалығы хеҙмәткәрҙәре үҙҙәренең һөнәри байрамын билдәләй. Юл эшселәренең хеҙмәте ауыр, әммә бик мөһим. Нәҡ улар транспорт өсөн яңы юлдар һала, булғандарын ремонтлай, йыл әйләнәһенә ҡарап тота. Байрам тимәй, ял тимәй эшләргә тура килә уларға ҡайһы саҡта, сөнки юлдарҙа хәрәкәт бер ҡасан да туҡталмай.\nБеҙҙең районда юлдар төҙөү һәм уларҙы ремонтлау менән “Башкиравтодор” акционерҙар йәмғиәтенең Йылайыр юл ремонтлау-төҙөү идаралығы коллективы шөғөлләнә, нәҡ уларҙың тырыш хеҙмәте менән районда автотранспорттың бөтә йүнәлештәрҙә лә тотҡарлыҡһыҙ хәрәкәте тәьмин ителә.\nБыл коллективты оҙаҡ йылдар инде үҙ эшен яҡшы белгән тәжрибәле етәксе, Башҡортостан Республикаһының атҡаҙанған төҙөүсеһе Зиннур Мөхәмәт улы Рәхимов етәкләй. Һөнәри байрамдары алдынан хәбәрсебеҙ Н.Мохов уға ҡул аҫтындағы коллективтың эше, ҡаҙаныштары, киләсәккә пландары тураһында һөйләүен һорап мөрәжәғәт итте.


Сыуашстанда Башҡортостан көндәре бара » "Йәшлек" гәзите\nГазета "Йәшлек" » Яңылыҡтар таҫмаһы » Сыуашстанда Башҡортостан көндәре бара\nКисә Сыуашстанда Башҡортостан Республикаһының Мәҙәниәт көндәре башланды. Төп саралар Сыуаш опера һәм балет театрында үткәрелә. Был сара республикалар араһындағы иҡтисади, мәҙәни бәйләнештәрҙе нығытыу килешеүенә ярашлы уҙғарыла.\nМәҙәниәт көндәрендә БР Президенты Р.З. Хәмитов, Сыуашстан Республикаһы етәксеһе М.В. Игнатьев, БР Хөкүмәте Премьер - министр урынбаҫары Л.С. Ғүмәрова, БР Мәҙәниәт министры Ә.И. Шафиҡова һәм башҡа абруйлы ҡунаҡтар ҡатнаша.\nБайрам тантанаһы республикабыҙҙың сәнғәт оҫталары ҡатнашлығында концерт менән асылды. Унда “Мираҫ” йыр һәм бейеү ансамбле, “Арғымаҡ” этно-рок төркөмө, “Контраст” өлгөлө йыр һәм бейеү ансамбле, Халыҡ - ара һәм Бөтә Рәсәй конкурстары лауреаттары Дилара Иҙрисова, Екатерина Ямщикова һәм оҫта ҡурайсы Марсель Сәйетов һәм башҡалар ҡатнашты.\nОпера театры фойеһында Башҡортостандың мәҙәниәте менән таныштырған фильм күрһәтеү ҙә үтәсәк. Милли музей фондынан «Башҡортостан – Евразия ынйыһы», «Башҡорт халҡының материаль мәҙәниәте» күргәҙмәләре эшләй. К.В. Иванов исемендәге Сыуаш дәүләт академия драма театры сәхнәһендә М. Кәрим исемендәге Милли йәштәр театры «Беҙҙең өйҙөң йәме» спектакле менән сығыш яһаясаҡ. Шулай уҡ Стәрлетамаҡ филармонияһының «Сарби» сыуаш эстрада-фольклор коллективы саранан ситтә ҡалмаясаҡ.\nСығыу ваҡыты 31-05-2013, 14:18 | Ҡаранылар: 975\nБашҡортостанда – Сыуашстан мәҙәниәте көндәре


Материалы за 15.04.2013 » "Урал" гәзите\n15-04-2013, 13:25 / Әсәм теле - сәсән теле\nАтаһын һуғышҡа алғанда Гөлсөм әсәһенең ҡары-нында ғына булып ҡалған. Береһенән-береһе бәләкәй ике малайын күкрәгенә ҡыҫып һөйөп яратҡас, инде ҡорһағы беленә башлаған ҡатынына ҡарап: “Малайҙарҙы һаҡла, быныһы ҡыҙыҡай булыр, шулай һиҙәм, - тигән Фәтих һалдат. - Һуғыш бөтөүгә дүртәү булып ҡаршы алырһығыҙ.”...\n15-04-2013, 13:23 / Социаль ѳлкә\nЭшҡыуарлыҡ дилбегәһе ҡулдан ысҡынырмы...\nҠасандыр ҡайһы бер ойошма-предприятиелар ябылып, колхоз-совхоздар тарҡалғас, эшһеҙ ҡалғандарҙың иртәгәһе көнгә ышанысы кәмеп, дәрте һүнеп ҡалғандай булғайны. Тормошобоҙға эшһеҙлек, аҡсаһыҙлыҡ проблемалары килеп инеү менән кемдер ауырлыҡтан сығыу юлын эҙләне, икенсе береһе тормош һынауына бирешеп, юғалып ҡалды. Ә хәленән килгәндәре, булдыра алғандайҙары иһә бизнес өлкәһендә үҙ бәхетен һынап ҡарарға йөрьәт итте. Ауылдарҙа таҡта ярыу, икмәк бешереү цехтары һәм төрлө көнкүреш хеҙмәттәре күрһәтеү буйынса эшҡыуарҙар барлыҡҡа килеп, һүнеп барған тормошҡа йәм инеп ҡалғандай булды. Шул...\n15-04-2013, 13:21 / Ауыл тормошо\nИҫке Үҙәнбаш ауылында, бәләкәй генә Әмбәр йылғаһы буйында урамға йәм ѳҫтәп, заман талаптарына яуап бирерлек матур йорт ҡалҡып сыҡты. Ул да булһа, шәхси эшҡыуарҙарыбыҙ, ирле-ҡатынлы Рәсүл Әнүәр улы менән Наилә Нурислам ҡыҙы Хѳснѳтдиновтар магазины....\n15-04-2013, 13:19 / Яңылыҡтар\nДөрөҫөн генә әйтегеҙ әле, ҡасан һеҙҙең йәки балағыҙҙың һуңғы тапҡыр рәхәтләнеп уҡығаны бар? Һүҙ гәзит-журналдар, электрон китаптар тураһында түгел, ә ып-ысын китап тураһында. Үкенесле, әммә күпселек иҫенә лә төшөрә алмаҫ. Юғары технологиялар заманында ябай ғына китап онотола. Ошо ғәҙелһеҙлекте бөтөрөү маҡсатында “Берҙәм Рәсәй” сәйәси партияһының Башҡортостан төбәк бүлексәһе “Балаларға - китап” тигән яңы социаль проект башлай. ...\n15-04-2013, 13:13 / Ауыл тормошо\nИл үҙенең батырҙарын белергә тейеш, тигәндәй, ғәбдѳктәр ҙә “Урал” гәзите мѳхәрририәтенә шылтыратып, кемдәрҙең һыуҙа ҡалған йорттарҙан резина кәмәләргә тейәп балаларҙы, ҡатын-ҡыҙҙарҙы, малды ҡотҡарып ҡалыуҙары хаҡында яҙыуҙы үтенделәр. Ғәбдѳктән Вәрә Шѳғәйепова һәм Лира Мәһәҙиева, Йѳйәк хакимиәтенең эштәр идарасыһы Ғәзимә Мырҙагилдина үҙ ғүмерҙәрен, һаулыҡтарын ҙур хәүеф аҫтына ҡуйып ярҙамға ташланған ауылдаштарының береһен дә онотоп ҡалдырмаҫҡа тырышты....\n15-04-2013, 13:11 / Яңылыҡтар\nУҡыу йорто Рәсәй ректорҙары союзы тәҡдим иткән «Берҙәм этика» кодексын индерергә ниәтләй. Документ үҙ эсенә уҡытыусы һәм студент мөнәсәбәттәре, тышҡы ҡиәфәт, үҙеңде нисек тоторға тигән һорауҙарға яуап туплаған....\n15-04-2013, 13:09 / Яңылыҡтар\nЭш хаҡы уртаса кимәлгә сығасаҡ\nБашҡортостанда дөйөм белем биреү учреждениелары уҡытыусыларының уртаса эш хаҡы 2013 йылда республика буйынса уртаса кимәлгә сығасаҡ. Мәктәпкәсә белем биреү учреждениелары хеҙмәткәрҙәренең уртаса эш хаҡы төбәктә дөйөм белем биреү өлкәһендәге уртаса эш хаҡы кимәленән түбән булмаясаҡ....


Өфөлә «Олимпия тәнәфестәре» йылытыу автоматы эшләй башланы // Спорт | новости башинформ.рф\nӨфөлә «Олимпия тәнәфестәре» йылытыу автоматы эшләй башланы\n11:15, 30 января 2015 Спорт\nӨфөлә «Олимпия тәнәфестәре» йылытыу автоматы эшләй башланы Фото: www.ufacity.info\nӨФӨ, 2015 йыл, 30 ғинуар. /«Башинформ» мәғлүмәт агентлығы, Дмитрий Слезин/.\nБашҡортостандың баш ҡалаһы Рәсәй Олимпия комитетының «Олимпия тәнәфестәре» проектына ҡушылды.\n«Олимпия тәнәфестәре» проекты 2013 йылдың ноябрендә Мәскәүҙә башланды: 30 тапҡыр сүкәйеп ултырғандарға метроға бушлай билет бирелде. Бер ай эсендә акцияла 11 меңдән ашыу кеше ҡатнашты.\nАвтоматтарҙың эшләү принцибы ябай. Әгәр ҡатнашыусы йылыһы менән уртаҡлашырға теләһә, уға экрандағы ун ҡаланың береһен һайлап, артабан 30 секунд буйына махсус платформала йүгерергә кәрәк. Йыйылған заряд илдең икенсе өлөшөндәге йылытыу аппаратының экранында күренәсәк. Шулай итеп, кеше үҙе генә йылынмай, ә йылыны башҡаларға ла тапшыра ала.\nӨфө хакимиәтенән хәбәр итеүҙәренсә, 29 ғинуарҙа Ленин урамындағы скверҙа ошондай махсус автомат ҡуйылды. Тәүгеләрҙән булып уны бобслей буйынса XX Олимпия уйындарының көмөш призеры Алексей Селиверстов һынап ҡараны.\n«Олимпия тәнәфестәре» проектының бурысы — кешеләрҙе спортҡа ылыҡтырыу. Милләттең сәләмәтлеге — үҫешеүсе йәмғиәттең төп өлөшө. Быға берҙәм көс менән генә ирешәсәкбеҙ, әммә һәр кем үҙенән башларға тейеш. Беҙҙең программа быға булышлыҡ итәсәк», — тип билдәләне Рәсәйҙең Олимпия комитеты Президенты Александр Жуков.\nӨфөнән тыш, йылытыу автоматтары Һамар, Санкт-Петербург, Мәскәү, Ҡазан, Омск, Дондағы Ростов, Томск, Новосибирск һәм Екатеринбург ҡалаларында ҡуйылған.\nТеги: олимпия тәнәфестәре,олимпия хәрәкәте


Ҡалтасы районы — Башҡорт Википедияһы\n23 613 кеше (2017)\nЯңауыл районы, Борай районы, Дүртөйлө районы һәм Краснокама районы\nҠалтасы районы Викимилектә\nҠалтасы районы (рус. Калтасинский район) Башҡортостандың төньяҡ-көнбайышында урынлашҡан район. Үҙәге - Ҡалтасы ауылы.\nРайон биләмәләре Тере Танып һәм Беүә йылғалары араһында ята. Дөйөм алғанда, климаты йылы, уртаса дымлы. Урман зонаһында ылыҫлы һәм япраҡлы ағастар 60308 гектар майҙан биләй.\nҠалтасы ауылы Өфө ҡалаһынан 210 км, Яңауыл тимер юл станцияһынан 50 км, Нефтекама ҡалаһынан 40 км йыраҡлыҡта урынлаша. Төньяҡта - Яңауыл, көнсығышта — Борай, көньяҡта — Дүртөйлө, көнбайышта — Краснокама райондары менән сиктәш.\nРайон аша республика әһәмиәтендә Өфө — Бөрө — Нефтекама автомагистрале үтә.\nРайон ерҙәре буйлап Тере Танып, Гәрәй, Кейебәк, Ҡалтасы, Тиктәм, Кәлтәй, Урья, Әмзә, Березовка йылғалары һәм 119 шишмә, бәләкәй йылғалар аға. Уларҙың дөйөм оҙонлоғо 469.7 км, шул иҫәптән Тере Танып йылғаһы — 37 км. Йылға-һыу фондының дөйөм майҙаны 66 гектар.\nРайон территорияһында 17 күл бар, уларҙың дөйөм майҙаны 23.2 гектар.\nРайонда нефть, кирбес-керамзит сырьеһы, ҡом ятҡылыҡтары өйрәнелгән.\nАлеев Виталий Шамшеевич (10.11.1948), совет һәм Рәсәй хәрби эшмәкәре, генерал-майор, юғары хәрби мәктәп уҡытыусыһы. Рәсәй Ҡораллы Көстәре Генераль штабы Хәрби академияһының элекке кафедра начальнигы урынбаҫары, доцент. Ҡыҙыл Йондоҙ (1986) һәм III дәрәжә «СССР Ҡораллы Көстәрендә Ватанға хеҙмәт иткән өсөн» ордендары кавалеры. Ҡалтасы ауылынан.\nБеляев Николай Ильич (13.02.1903—28.10.1966), совет хужалыҡ, партия һәм дәүләт эшмәкәре. 1952—1961 йылдарҙа КПСС Үҙәк Комитеты, 1952—1960 йылдарҙа — КПСС Үҙәк Комитеты Президиумы ағзаһы. 1955—1958 йылдарҙа КПСС Үҙәк Комитеты секретары, 1957—1960 йылдарҙа Ҡаҙағстан Коммунистар партияһы Үҙәк Комитетының беренсе секретары. Күтәрем ауылынан.\nИҫәнбаев Николай Иҫәнбай улы (27.02.1929), телсе-ғалим, юғары мәктәп уҡытыусыһы. Филология фәндәре докторы (1993), профессор (2002). Мари Республикаһының атҡаҙанған фән эшмәкәре (1999). Түбәнге Ҡасмаш ауылынан.\nПанфилов Александр Вячеславович (3.06.1959), хәрби эшмәкәр, ғалим-инженер, генерал‑майор (2007). 1986—1987 йылдарҙа Чернобыль АЭС-ындағы һәләкәт эҙемтәләрен бөтөрөүҙә һәм 1999—2004 йылдарҙа Төньяҡ Кавказдағы хәрби хәрәкәттәрҙә ҡатнашыусы. Техник фәндәр докторы (2001), профессор (2005). Рәсәй Федерацияһының атҡаҙанған фән эшмәкәре (2007) һәм РФ Хөкүмәтенең Фән һәм техника өлкәһендәге премияһы лауреаты (2006). Рәсәй Федерацияһы Геройы (2002). Надеждин ауылынан.\n↑ 1,0 1,1 https://web.archive.org/web/20170731141731/http://www.gks.ru/free_doc/doc_2017/bul_dr/mun_obr2017.rar\n↑ 2016 йылдың 5 апрель көнөндә [https://web.archive.org/web/20160405172242/http://xn--80ab4e.xn----7sbacsfsccnbdnzsqis3h5a6ivbm.xn--p1ai/index.php/component/content/article/8-statya/2283-belyaev-nikolaj-ilich архивланған. 2016 йылдың 5 апрель көнөндә архивланған. 2016 йылдың 5 апрель көнөндә архивланған. 2016 йылдың 5 апрель көнөндә архивланған. 2016 йылдың 5 апрель көнөндә архивланған. 2016 йылдың 5 апрель көнөндә архивланған. 2016 йылдың 5 апрель көнөндә архивланған. 2016 йылдың 5 апрель көнөндә архивланған. 2016 йылдың 5 апрель көнөндә архивланған. 2016 йылдың 5 апрель көнөндә архивланған. Башҡорт энциклопедияһы — Беляев Николай Ильич. (Тикшерелеү көнө: 10 февраль 2018)]\n↑ Башҡорт энциклопедияһы — Панфилов Александр Вячеславович(недоступная ссылка) (Тикшерелеү көнө: 1 июнь 2019)\nҠалтасы районы // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелеү көнө: 9 ноябрь 2018)\nҠалтасы районы муниципаль районы хакимиәте\nhttps://ba.wikipedia.org/w/index.php?title=Ҡалтасы_районы&oldid=1078563 ҡабул ителгән\nБыл бит һуңғы тапҡыр 14:51 29 сентябрь 2021 үҙгәртелгән.


Туймазы уҡыусылары онотолған тарих биттәрен тергеҙә\nЕгеттәр һәм ҡыҙҙар 1939 йылда Башҡорт АССР-ы биләмәһендә ойошторолған 170-се уҡсылар дивизияһы яугирҙарының тормош юлын асыҡлауҙа ҡатнаша.\nАрхивтарҙа хәбәрһеҙ юғалған йәки фронтта һәләк булған, тип билдәләнгән һалдаттар араһында тыуған яҡтарына әйләнеп ҡайтҡандары ла бар. Уларҙың туғандары ярҙамында мәғлүмәт тикшерелә, хаталаныуҙар булған осраҡта, төҙәтмәләр индерелә. Ошо рәүешле улар 52 һалдат һәм офицерҙың тормош юлын тергеҙгән. Изге башланғыста шулай уҡ тарихсылар, тыуған яҡты өйрәнеүселәр ҙә ҡатнаша. Тикшереү һөҙөмтәләре буйынса Туймазы белгесе Рим Гәрәев китап сығарырға иҫәп тота.\nРим Гәрәев, тыуған яҡты өйрәнеүсе: «170-се уҡсылар дивизияһы үҙ бурысын тулыһынса үтәгән. Һуғыштың башында уҡ отряд Көнбайыш фронты ғәскәрҙәре составында фашистарҙың иң яҡшы көстәре менән алышҡа инә. Немецтар туҡтатыла, тик бының хаҡы ла юғары - 170-се дивизия тулыһынса тиерлек юҡҡа сыға».


Туҙып бөткән өскөл хаттар... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Туҙып бөткән өскөл хаттар...\nТуҙып бөткән өскөл хаттар... 26.09.2015 // Йәмғиәт\nСәбилә апайым ил азатлығы өсөн яуҙа һәләк булған Сәмиғулла ағаһының фронттан яҙған хаттарын ҡулъяулығына төрөп ғүмере буйы һаҡлаған. Олоғайып ауырый башлағас, һарғайып, ситтәре туҙып, бөкләнгән урындары йыртылып бөткән был ҡомартҡыларҙы ҡәҙерләп төрөп миңә ебәрҙе. “Фәрит, минең хәлгә килгәндә, иҫән-һаумын, бөгөн балнисҡа ятырға китәм. Һиңә ағайым мәрхүмдең фронттан яҙған хаттарын һалам. Ҡашҡарға Зәбихулла ағайыма алып барып бирерһең”, — тип яҙғайны ҡош телендәй генә хатына.\nСәбилә апайҙың вафатына ла 15 йыл үтеп киткән, атайым Зәбихулла ла күптән гүр эйәһе, ә миндә шанлы йылдарҙың шаңдауы, һөйәктәре ҡайҙалыр ятҡан, ғүмеремдә бер күрмәгән яугир олатайымдың иҫтәлеге булып ҡалған шул хаттар йөрәкте өтә генә...\n“Хат башы, яҙығыҙ ҡаршы. Ҡәҙерле әсәйем, һиңә, ҡустым Зәбихулла, ҡарындаштарым Сәбилә менән Сәмсинисаға, мине һорашҡан ағай-еңгәй- ҙәргә һәм уларҙың өй эстәренә барыһына ла, айырмай, күптән-күп, суҡтан-суҡ сәләм күндереп, бер күреп һөйләшергә зар-интизар булып, һағынып ҡалыусы улың Сәмей тип белерһең. Шуның менән сәләм тамам. Инде, әсәй, һеҙҙең хәлгә күсәйек. Йә, шәп кенә тораһығыҙмы? Ауырып һыҙланмайһығыҙмы? Апайымдар иҫәнме? Еҙнәйем эшләйме? Хат алмағас, белеп булмай. Әсәй, ашарығыҙға нисек, бармы? Һыйырығыҙ булмағас, һөтөгөҙ юҡ инде, аҙлап, исмаһам, калхуз бирәме? Мин, әсәй шул ике нәмә өсөн ҡайғырып тик йөрөйөм. Тағы: Зәбихулла армияға китеп барһа, һеҙгә ҡыйын була инде. Әгәр китеп өлгөрмәһә, мин уға шуны әйтәм: ҡустым, һин аяғың һыҙлағанға справка алып ҡуй, йәме.\nМинең хәлгә килгәндә, мин үҙем бик шәп кенә хеҙмәт итеп йөрөйөм әле. Хәҙергә ауырып-һыҙланғаным юҡ. Мине уйлап ҡайғырмағыҙ. Хуш, һау булығыҙ. Иҫән булһаҡ, бер ҡайтып күрешербеҙ әле, һаулыҡ кәрәк, әсәй. Хуш, хуш. Улың Сәмей. Ленинград өлкәһе, Волхов ҡалаһы, х/ч. П/я №7/I. 1941 йыл, 23 сентябрь”.\nБыл олатайымдың һуғышҡа алынып, хәрби часҡа барып урынлашҡас та яҙған иң тәүге хаттарының береһелер, моғайын, сөнки аҙағына: “Хат алғаныбыҙ юҡ беребеҙ ҙә”, — тип өҫтәп ҡуйған.\nОлатайым дөрөҫ һиҙенгән. Юлдыбай мәктәбендә туғыҙ класты тамамлап колхозда эшләп йөрөгән 18 йәшлек Зәбихулланы (минең атайымды) октябрь башында уҡ һуғышҡа алалар. Атайым уның был хатын әллә уҡып өлгөрә, әллә юҡ. Ҡартәсәйем Зөлҡәғиҙә ике ҡыҙы менән ярҙамсыһыҙ тороп ҡала. “Халыҡ дошманы” ҡатынына бындай шарттарҙа йәшәүе еңелдән булмағандыр. Ауыл бәләкәй булһа ла, һинең кем икәнеңде иҫенә төшөрөп тороусылар юҡ тип уйлайһығыҙмы? Һаман да колхозға инмәгән ҡартатайым Хөснөтдин Сибәғәт улын 1937 йылда ҡайҙалыр алып китеп юҡ итәләр. Йылдар үтеп, Сталин репрессияһы фашланғас ҡына уның 1939 йылдың 20 декабрендә, 61 йәшендә, Йылайыр төрмәһендә мәрхүм булыуы асыҡлана. Ауырып үлгәнме, икенсе сәбәптәнме, хәҙер ҙә уны асыҡлау еңел түгел.\n“Хат башы, яҙығыҙ ҡаршы.\nҺаумы, мине һөйөп үҫтергән әсәйем, иң яратҡаным! Хөрмәтле әсәйем, һиңә үҙемдең йәш йөрәгемдән ҡайнап сыҡҡан сәләмдәремде ебәреп ҡалам. Сәләм шулай уҡ Сәбилә, Сәмсиниса ҡарындаштарыма, ике еңгәйемә һәм дә балаларына. Шуның менән сәләм тамам. Инде, әсәй, һеҙҙең хәлгә күсәйек. Йә, әсәй, шәп кенә тораһығыҙмы? Ауырымайһығыҙмы? Мин, әсәй, ошо яңы ергә килгәс, адрес алып, бер юлы өс хат (көн һайын тигәндәй) яҙып һалдым. Хәҙер ике ай булып килә, һеҙҙән бер хат алғаным юҡ. Аптырайым, әсәй, ул хат баралыр бит, ниңә яуап яҙмайһығыҙ, әллә оноттоғоҙмо? Зәбихулланың дүрт хатын алдым, минең хат уға тиҙ бара, уныҡы ла бер аҙнала килеп тора. Һеҙҙән үтенәм, Сәбилә, миңә урата яҙып тор, йәме. Инде минең хәлгә киләйек. Мин үҙем бик шәп кенә хеҙмәт итеп йөрөйөм әле. Имен-һаумын, ярам ҡурҡыныс түгел, ул-был нәмә юҡ. Әсәй, мине уйлап ҡайғырмағыҙ, һау булһам — ҡайтырмын, түлкә һаулыҡ кәрәк, тип һеҙҙән хат көтөп ҡалам. Хуш-һау булығыҙ. Сәмиғулла.\nМисәт: СССР, Горький өлкәһе, Муром. 1942 йыл, 8 июль”.\nЮлдыбай ауылынан Асия апай Саптарованың хәтерләүҙәренән: “Сәмиғулланың атаһы Хөснөтдин Әхмәровты 1937 йылда уҡ Шаһыбал мулла, Сәйфулла Ҡашҡаров, Сабирйән, Муса олатайҙар менән бергә алып китеп юҡ иттеләр. Әсәһе Зөлҡәғиҙә инәй әсәйем менән колхоз һарығын көттө. Колхоздың мең баштан артыҡ ваҡ малы бар ине. Әсәйҙәр өйҙә башҡа эш менән булһа, һарыҡты Зөлҡәғиҙә инәйҙең кинйә ҡыҙы Сәмсиниса менән мин көтә торғайныҡ”.\n“Һаумы, мине һөйөп үҫтергән әсәйем һәм ике күҙ ҡараһы кеүек ҡарындашым! Әсәй, һиңә мин, әрмиец улың Сәмей, үҙемдең йәш кенә йөрәгемдән ҡайнап сыҡҡан һағынышлы сәләмдәремде ебәреп ҡалам.\nМин, әсәй, һеҙҙең июндә яҙған хатығыҙҙы алдым. Һеҙҙән бында килгәне бирле бер хат та алғаным юҡ ине. Ике ай ярым булып китте. Бигерәк ҡыйын булды. Хат килгәс, үҙегеҙҙе күреп һөйләшкән кеүек булдым. Һеҙҙең хатығыҙ менән бергә Зәбихулланан да хәбәр килде. Ул да бик шәп йөрөйөм тип яҙа. Мин бында килгәне бирле ҡустымдан дүрт хат алдым. Беҙ икәү шулай, әсәй, саҡ менән суҡ кеүек, бер-беребеҙ менән күрешмәһәк тә, хат аша һөйләшеп торабыҙ. Әсәй, ағайымдың вафатын ишетеү бик ауыр булды. Хаттың шул еренә барып еткәс, күҙемдән йәшем йылға кеүек аҡты, әллә ниҙәр иҫкә төшөп бөттө. Хатта ҡыйын булды. Ярай, әсәй, йылдағы урынды тултырып картуф сәстек, тип яҙғанһығыҙ, уныһына бик ҡыуандым. Инде, әсәй, һеҙгә бер һорау: һыйырығыҙ бармы, быҙауланымы, шуны айырып яҙығыҙ, йәме. Тағы, әсәй, төрлө түләмебеҙ юҡ, тигәнегеҙгә бик шатландым. Уныһы бик яҡшы. Апайымды (Сәрбиямал) еҙнәйемә китеп бара тип яҙған инегеҙ. Күрә алғанмы-юҡмы, шуны айыра яҙығыҙ.\nӘсәй, шулай итеп, һеҙҙең имен-һау тороуығыҙға ҡыуанып, үҙемдең хәлде белдерәм. Мин үҙем бик шәп кенә хеҙмәт итеп йөрөйөм, ауырып-һыҙланғаным юҡ. Түлке, әсәй, шул: гелән һеҙҙе күрге килә. Һағындырҙы. Бер ҡайтып күрергә насип булһын инде. Мин һеҙҙең һаулыҡты теләп ҡалам. Хуш, һау булығыҙ. Һаулыҡ кәрәк, һау булһаҡ, бер ҡайтырбыҙ әле. Беҙҙең өсөн ҡайғырма, үҙ-үҙеңде бөтөрөп йөрөмә, йәме, әсәй. Хуш, хуш, һау бул, улың Сәмей.\nГорький өлкәһе, Муром ҡалаһы, п/я 109. 1942 йыл, 11 июль”.\nСәрбиямал инәйемдең (атайымдың апаһы) һөйләгәндәренән хәтерҙә ҡалғаны: “Һуғыш осоронда аслыҡтан шешенеп, халыҡ ныҡ ҡырылды. Бигерәк тә 1943 йыл ҡоро килде. Иген уңманы, үлән көйҙө, бесән әҙерләй алманыҡ. Урамда китеп барышлай йығылып үлгәндәр булды. Күмергә кеше булманы. Бигерәк тә беҙҙең халыҡ ҡырылды. Урыҫтар бик йонсоманы, сөнки улар картуф сәсте, балыҡ тотто. Беҙҙең тоҡомдан берәү ҙә астан үлмәне. Мин Крепостнойға барып (Крепостной Йылайыр) урыҫтарҙың кәртә аръяғына түккән серек картуфтарын, әрселгән картуф ҡабыҡтарын йыйып алып ҡайтып, күҙҙәрен соҡоп алып сәсә торғайным. Шуға иҫән ҡалдыҡ. Башҡалар сәсмәне. Беҙҙең халыҡ ялҡаумы... юҡ, ялҡау түгел, үҙ яҙмышына битарафыраҡ булды. Моңһоҙ тип әйтәйемме. Шуға ҡырылдылар...”


Рөстәм Хәмитов ТӨРКСОЙ ойошмаһының генераль секретары Дюсен Касеинов менән осрашты // Йәмғиәт | новости башинформ.рф\nРөстәм Хәмитов ТӨРКСОЙ ойошмаһының генераль секретары Дюсен Касеинов менән осрашты\n15:57, 22 июня 2012 Йәмғиәт\n22 июндә Республика йортонда Башҡортостан Президенты Рөстәм Хәмитов ТӨРКСОЙ халыҡ-ара ойошмаһының генераль секретары Дюсен Касеинов менән эш осрашыуы үткәрҙе. Осрашыуҙа мәҙәни хеҙмәттәшлек мәсьәләләре, атап әйткәндә, Башҡортостанда төрки телле халыҡтар сәнғәте фестивалдәрен үткәреү мөмкинлектәре, шулай уҡ художестволы әҫәрҙәрҙе тәржемә итеү мәсьәләләре тикшерелде, тип хәбәр иттеләр төбәк башлығының матбуғат хеҙмәтенән.\n— Мин йәнә бер тапҡыр һеҙгә башҡарған хеҙмәтегеҙ өсөн рәхмәт белдергем килә. Һеҙ бихисап төрки телле халыҡтың мәҙәниәтен һаҡлап ҡалыу һәм үҫтереү кеүек мөһим эш башҡараһығыҙ. Берлектәге эшмәкәрлегебеҙҙе, әлбиттә, дауам итәсәкбеҙ, — тине Рөстәм Хәмитов.\nУл шулай уҡ, быйыл республика бишенсе «Туғанлыҡ» халыҡ-ара төрки телле халыҡтарҙың театр сәнғәте фестивален ҡабул итәсәк, тип хәбәр итте. «Беҙҙең өсөн был оло хөрмәт. Фестиваль тейешле кимәлдә үтһен өсөн барыһын да эшләйәсәкбеҙ», — тип һыҙыҡ өҫтөнә алды Рөстәм Хәмитов.\nОсрашыуҙа шулай уҡ тәржемә итеү кеүек мөһим тема ҡуҙғатылды. Дюсен Касеинов фекеренсә, «тәржемә бөгөнгө көндә проблемаларҙың береһе булып тора, был төрки телдәр араһындағы тәржемәгә лә, рус теленә һәм рус теленән беҙҙең телдәргә тәржемәгә лә ҡағыла».\n— Тәржемәселәр әҙерләү буйынса киләсәктә программа билдәләйәсәкбеҙ. Нисә белгес булырын белмәйбеҙ, әммә был эште маҡсатлы рәүештә булдырасаҡбыҙ, — тине Рөстәм Хәмитов.\nПрезидент шулай уҡ, «яңы, мөһим форумдар, майҙансыҡтар, фестивалдәр барлыҡҡа килһен», тигән теләген белдерҙе.\n— Яңыраҡ беҙ 2014-2015 йылдарҙа Өфөлә төрки телле халыҡтарҙың йыр фестивален үткәреү тураһында һөйләштек. 10-30 түгел, ә йөҙләгән кеше ҡатнашһын өсөн ҙур формат яһау зарур. Хәҙер бындай пландағы эште нисек үтәү тураһында уйлайбыҙ. Беҙгә, әлбиттә, һеҙҙең ярҙам кәрәк буласаҡ, — тип һыҙыҡ өҫтөнә алды республика башлығы. – 2014-2015 йылдарҙа Рәсәй Шанхай хеҙмәттәшлек ойошмаһында рәйеслек итәсәк. Был ойошмала бихисап төрки телле ил ҡатнаша. Һәм беҙҙең барыбыҙға ла унда ҡатнашырға булыр ине. Шанхай хеҙмәттәшлек ойошмаһы етәкселегенә төрки мәҙәниәтен, телен үҫтереү буйынса мәсьәләләрҙе тикшерергә тәҡдим итергә булыр ине. Әлбиттә, унда тәү сиратта иҡтисад, иҡтисади хеҙмәттәшлек мәсьәләләре ҡарала, әммә, иҫләүемсә, мәҙәниәт үҫеше менән дә шөғөлләнгән сектор бар. Беҙгә Шанхай хеҙмәттәшлек ойошмаһы, төрлө Евразия форумдары кеүек мөһим структураларҙы ла файҙаланырға кәрәктер. Был йәһәттән эш етерлек һәм ул ҡыҙыҡлы, шуға күрә үҙебеҙҙең яҡтан был эшмәкәрлекте башҡарасаҡбыҙ, — тип белдерҙе Башҡортостан Президенты.\nШулай уҡ Рөстәм Хәмитов муниципаль кимәлдә лә хеҙмәттәшлек итеүҙе дауам итеү кәрәклеге хаҡында әйтте.\nавтор: Сергей Захаров\t| фото: Олег Яровиков\nТеги: бр президенты осрашыуҙары,төрксой